"جیهان و ڕووناکاییە خەمناکەکان"\nبەشی یەکەمی کارەکانی عەلی باباچاهی (وەکوو بەشێک لە کارە سەرەتاییەکانی سیرووس موشفەقی، بەهمەن ساڵحی، عەلی قلیچ خانی، ڕەزا شەبیری،...) کەم بارەتر و بێکەڵکتر لەکارە دەست پێکەکانی فڕوغی فەڕوخزاد و شاملوو نەبوو، بەڵام ڕێگایەک کە ئەو دووانە (لەوانەیە بە ئاریکاریکردنی فەرەیدوون ڕەهنما و ئیبڕاهیم گووڵستان) دیتوویانەتەوە، زیاتر بە تۆخبوون و ڕەسەنایەتی شیعر دەگا، لەحاڵێکدا عەلی باباچاهی ، لە پاژی دووهەمی کارەکانی دا وەکوو" ئێستایش لە گەردەلوول" مەراقێکی سەرشێتی شاعیرانە لە ئارادایە، جیهان و ڕووناکاییە خەمناکەکانیش وەکوو لە ''بێ پشتیوانی''دا کۆمەڵە شیعرێکی تایبەتی و وێنەیی و لیپاولیپ و بگرە سەرڕێژ لە هەستێکی دەروونی، عاشقی و جوانی ناسانەیە کە بە بنەڕەت ناگا. شیعرێک و پاشان وتارێک لەسەر ئەو دەق و بابەتانەیە - کە بە وتەی شاعیر، لە وتارەکانی خسرەو گوڵسوورخی ە - دەیخوێنینەوە.\nئێستا ئەستێرەکان بەسەر لەپی ئەم ڕەشگارەدا\nبە لۆرە لۆر\nبەردەوام دەڵێن ئەوە کێیە؟!\nلە پشت هەزاران شاخی ڕەش خاپوور بکەم...\nلەیلای یاوەری باشووریم\nئەستێرەی زێڕین بپرسە:\nخسرەو گوڵسوورخی لەچەن بەشێک لەوتاری جیهان و ڕووناکاییە خەمناکەکان دا دەنووسێ: کاتێ لێوت ماچ دەکەم/ دنیا وەکوو پەنجەرەیێکە و لەوێ / تەنیا دەنگی پێی ئاسکە کێوییەکان دەگاتە گوێم/ کاتێ لێوت ماچ دەکەم/ گوایە تەواوی بەندینخانەکان بێ بەندە/ گوایە هەموو خەڵک ئازادن .بڵەی کێ عەشقەکەمان ڕزگار بکا؟" جیهان و ڕووناکاییەکانی خەمناک حەقایەتی عەشق و شەیدایییە. پشکنینێکە بۆ تێکەڵبوون لەگەڵ ڕاستی و درووستییەکی هەمیشەیی کە ئێستا کێلی قەبری ئەومان ئامادەی داکوتان کردووە.(هەوری ڕەشی ماندوویەتی)، (لە گشت قەڵا و منارەکان)، (شیعری ماڵئاوایی)، سێ شیعری سەرەتایی ئەم دەفتەرە، گوایە شێوازی کاری باباچاهی لە ڕابردوودا بووە، کە کۆمەڵە شیعرێکی باش و جێکراوە نەبوون، شیعرەکانی تری لە جیهان و ڕووناکاییە خەمناکەکان، پێست بەردان و جیا بوونەوەی ئەوە لە جەغز و چوارچێوە و داڕشتنی کۆنی ، ڕێگا و هەڵسوکەوت و هاتنە سەرێ و بەرەو پێشچوونیمان لە شیعردا نیشان دەدا. باباچاهی شاعیرێکە کە هەموو ئاوێنەکانی خۆی بەرەو عاشقانە بوون بردووە، ئەو عاشقانە بوونەش هەموو هەست و سۆزی باباچاهی لە خۆ دەگرێ. گلەیی ئەو، گلەیی تەنیایی یەک مرۆڤە، ئاڵۆزی و ماندوویەتی ئەوە لە حەول و تەقالادا بۆ شتێک بە ناوی بوون ؛ دڵسۆزی و خۆشەویستی بۆ دنیایەکی ڕەوانی عاشقانەیە کە شاعیر لە تەقالای پەرەپێدان بۆ ڕێگایەک بەرەو ئەم جیهانەیە. شاعیری جیهان و ڕووناکاییە خەمناکەکان دیارە شاعیرێکی چەوساوە و ناهومێد و سەرکوت کراوە. کە بۆ مەرگی سرووشت چەمەری دەخوڵقێنێ. بەسەر عەڕش و فەڕش دا دەڕشێتەوە، بۆ دنیای بێ غەلوغەش و گەش و مەندیان لێ خاپوور کردوو ستاندوەتەوە و ئەو هەلەیان بۆ نەڕەخساند تا بە ساکاری "باش" بێت. بە شێوەیەکی دی، شیعرەکانی ئەو، گەڕانەوەیەک بوو بۆ سەرەتا و لەڕاستیدا دوورکەوتنەوەیەک بوو لە گشت ژیانی هاوبەشی و کۆمەڵایەتی، بێ هیچ پەیوەندیەک پێ بەند و شەیدای دڵدارێکی (باشووری) بوو.\nئاوایە کە لە ڕوانگەی ئەوەوە کۆمەڵگا دان بە ڕاستی و درووستی و جوانیدا نانێ. ناهوومێدانە لەو جۆرە شیعرانە دەهۆنێتەوە:\nبەردەوام بە سەرزاری سرووشتەوە بێت .\nباباچاهی نەبوونی لە پەنای یەک "دڵدار" دا کە ئاوێتەبوون بەو بۆ ئەو کۆتاییە بە هەموو شتێک، ئەو لە بەرامبەر هەموو هۆکارەکانی لە نێو بردن و ناوەندە گەندەڵەکان و ئەو پەیوەندیانەی کە ئەم ناوەندانەیان ساز دەکرد ئەژنۆی دادەدا، ئامان دەهات و سەرەنجام هەست بە ورد بوونێکی لەڕادەبەدەر دایدەگرت: کە بێ شک وەڕەزی دێنا و ئەوی لەپێڕاگەیشتن و سەرنجپێدان بە خودا و لە گێڕانەوەی ورووژانە گەرموگوڕەکانی سەردەمی دادەپچڕاند. شیعرەکانی باباچاهی وا باشترە بە کۆمەڵە شیعرێکی ناوچەیی بناسین، چونکە لە زنجیرە فاکتەرێک پێک هاتووە کە ڕوو لە ڕێی باشوورن. ڕچەشکێنی ئەو شێوازە شیعرە' مەنووچێهر ئاتەشی' بوو. ئێستا باباچاهیە کە هەم پێی لە جێ پێی ئاتەشی ناوە، بەڵکو بە کاریگەری لە فڕووغ توانیویەتی شێواز و ڕێسایەک بۆخۆی دابنێ . شیعری باباچاهی شیعرێکە خوشکێن، کە لە دانپێدانان بە خەسارهەڵگری درێخی ناکا. شیعری ئەو شیعرێکە، کە بە تێکەڵبوونێکی کەمڕەنگ لە ڕۆمانتیک بەرەو سامانداربوونێکی ڕاستەقینە تاودەدا و لە لەشێکی داگیرکەر بەهرەمەندە، کە بەرز و ڕەسەنایەتیەکەی گواستنەوەی ئەو هەستە سۆزبزوێنەیە بۆ خوێنەر و ڕفاندن و لە خۆگرتنی هزری. شیعری ئەو جۆرێک هۆرە هۆرە. دەبێ بە ئەسپایی وێردی بکەی. شیعری دڕ و لاسار و بە بڕشت نییە، بەڵام زامی پەڕەوازەیی و سەرکوت کراوی بەرەیەک بە شانیدا ڕادەکێشێ، لەبەرئەوەی زمانی ئەو هەڵگری ئەو هەستانەی نییە، تووشی دامان و کەموکۆڕیەکی یەکجار زۆر دەبێ. شیعر لە داڵانەکانی دەروونی و پێکەوەلکاوی خۆی جیا دەبێتەوەو لە ڕووکاردا خۆی دەنەخشێنێ و تەنیا دەوترێتەوە. هەر ئەو شیعرە (لە سەرەتای کۆچی بەهار و چەن شیعرێکی تر) نموونەی سادقی ئەو شێوە هۆنینەوەیەی باباچاهیە کە دەیتوانی لەگەڵ سێ شیعری نزمی دەسپێکی کتێبەکەی نەیانهێنی. هەڵبەستی عاشقانەی باباچاهی لە کۆمەڵەی هۆنراوەکاندا ناڕاستەقینە نییەو لە هۆنراوەی ناسپاسی دلبەر. هەڵبەستی ئەو جۆرێک یارمەتی خواستنە. بەڵام جار کە ملی بە ڕەخنەکردنی شیعری کەسانی دی لە هۆنراوەکانی خۆی دا دەکا، لە هەموو گەرموگوڕی و کۆکی و هەڵبەستێکی ئەوینداری دادەماڵدرێ، چونکە تایبەتمەندی هۆنراوەی ئەو، نەوعێک هۆنراوەی ناوچەییەو پاڵپشت بە پەیوەندی شارستانیەتەوە، لەبەر ئەوەشە کە ئەو لە دوو شیعری " ناوی چاک و زووڵفی درێژ "و" خەڵکی باشوور" یەکدڵتر دەیبینین. جیهان و ڕووناکاییە خەمناکەکان هەرچەن گەشەی سەندوەو دەرکەیەکی داخراو نییە بۆ شیعری شاعیرانی دیکە، بەڵام بێ گومان ڕێبازێکی باشە بۆ باباچاهی.


سەرهەڵدانی دیکتاتۆری لە دیدی «دۆستۆیڤسكی»یەوە\n01:57 - 13/07/2019 119 جار خوێندراوەتەوە\nزەمەن: نەجات نووری\nدۆستۆیفسكی لەگەڵ هەر دەقێكی دا بە دەیان پرسیارو تێڕامانی قووڵەوە دێتە گۆ‌و خوێنەران‌و بیرمەندان لە ناو رۆحی مرۆڤدا دەخاتە بەرەم گومانی گەورەوە، ئەم رۆمانووسە مەزنە ئەوەندە قووڵ لە مرۆڤ و كێشەكانی گەیشتبوو كە تاكو ئێستاش كەم كەس ئاوا دەتەوانن بەو بیرە گەورەیەوە خوێندنەوە بۆ مرۆڤ و كردارەكانی بكەن‌و لە بوونی مرۆڤ بدوێن. پێدەچێت مرۆڤی وەها خوێندبێتەوە كە مرۆڤ بوون بۆ ئەو دەكاتە گومان‌و دڕندەیی، بۆ دۆستۆیفسكی مرۆڤ ئەو بوونەوەرەیە كە لە ویست‌و ئیرادەی خوداو چاكە یاخی بووە، لە بوونی خۆی رایكردووە‌و بۆتە هێنانەدی ئەو گەمە ترسناكانەی كە خۆی پێ كۆتایی دێنێت، لەناو سەرگەردانی خۆی‌و بێ ویژدانیدا مرۆڤ بوونی خۆی ون كردووە.\nبەڵام ئەمجارە لەم دەقەدا (بێگانە) دۆستۆیفسكی بە جۆرێكی هێجگار قووڵ‌و گران دەمانخاتەوە بەردەم ئەو پرسیارەی كە بۆ دەبێت مرۆڤ خۆی ببێتە هۆكاری هێنانەدی دەسەڵاتە كوشندەو مەرگهێنەرەكان.\nلە ناو ئەم دەقەدا مرۆڤ دەخاتە بەردەم ئەو پرسیارەی كە گرانە هیچ كەسێك بە ئاسانی بۆی وەڵام بدرێتەوە، پرسیاری هێز، ئەو هێزە نادیارو بچووكانەی كە ئەگەر گەمژەیی‌و نەزانی‌و بێ ئیرادەیی مرۆڤ خۆی نەبێت، هیچ كەسێك نایانكاتە هێزی گەورەو ستەمكارو بەدەسەڵات... لەم دەقەدا دۆستۆیفسكی لە مرۆڤ رادەمێنێت، رامانێك كە دەمانخاتە ناو بێ ئاگایی گەلێك مرۆڤەوە، ئەو مرۆڤانەی كە خۆیان هەمیشە لە گەلێك لای جیهاندا هەن‌و خۆیان هۆكارن‌و دەبنە پەلكێشی ئەو هێزە لاوازو بچووكانەی كە بەسەر مێژ‌و‌و بیرو ئەخلاقی خۆیاندا وەكو ستەمكار دەیان سەپێنن.\nرۆمانی (بێگانە) یان رۆمانی (گوندی ستێپانچیكۆڤۆ‌و خەڵكەكەی) ئەو دەقە بوو كە لەم ماوەیەدا خوێندمەوە، رۆمانێكی دۆستۆیڤسكی، رۆمانێك كە گرانە زۆركەس بتوانێت بیخوێنێتەوە، یان لە كۆتایدا لێی تێبگات، دەقێك كە دەبێ خوێنەری زیرەك‌و ئازا لەگەڵیدا هەڵبكات، بۆ من لەناو ئەو كتێبانەی كە لەم ماوەیەدا خوێندمنەوە ئەم رۆمانە بوو، كە تا بڵێیت بێزارترین‌و گرانترین دەقێك بوو كە زۆركات وای لێدەكردم واز لە خوێندنەوەی بهێنم‌و لە زۆرشوێندا دەبوو بگەمە ئەو باوەڕەی كە ناتوانم هیچی لێ تێبگەم‌و بزانم چی دەڵێت‌و لە كۆێدا شتێكم پێ دەڵێت، بەڵام چونكە خۆم عاشقی ئەو دەقانەم كە ماندوكەرو گرانن بۆ خوێندنەوە، وازم لێ نەهێنا‌و لەگەڵیدا گەیشتمە كۆتایی، بەڵام تا تەواوم كرد لەگەڵ شەڕی دۆستۆیڤسكی‌و ویست و هێزی مرۆڤ دا، منیش لەپەلوپۆ كەوتم. پێیشم سەیربوو كە كەس لە رۆشنبیرو خوێنەرەكانی ئێمە تاكو ئێستا لەم دەقە نەدواون‌و قسەیان لەبارەوە نەكردووە، چونكە ئەم دەقە پڕ لە مانای رۆشنگەریی و هەڵێنجانی بیری ستەمكاری‌و لێوردبوونەوە بۆ رۆحی ئەو مرۆڤانەی كە سەیر خۆیان رادەستی كەسە بچوك‌و لاوازەكان دەكەن، دەقێكە كە دەكاتە گرنگیدان بە هۆش‌و بیری مرۆڤ لە ئاستە جیاجیاكاندا.\nئەم دەقە خودی دۆستۆیڤسكی دەكاتە یەكێك لەو رۆماننووسانەی كە ناكرێت وا زوو لەبیر بكرێت، بە تایبەت بۆ نووسینی ئەم رۆمانە، دەقەكە دەتخاتە بەردەم هەست‌و بیری ئەو مرۆڤانەی دواجار بە بچووكی دێن‌و دەبنە ناو و دەسەڵاتدارێك كە جیهان و كۆمەڵگە و تاكەكان دەشێوێن، دۆستۆیڤسكی هێجگار قووڵ لە هێزی مرۆڤ راماوە لەم دەقەدا، بەڵام لەژێر گێڕانەوەیەكی بێزارو وشكدا، لێرەدا دەقەکە دەبێتە وەڵامێكی قووڵ بۆ وەڵامدانەوەی ئەو پرسیارانەی كە دەبێت ئێمەی مرۆڤ چۆنچۆنی بەرگەی ئەو هێزە بچووك‌و لاوازەنەی دەرەوەی خۆمان بگرین كە وردە وردە دێنە ناو كایەكانی ژیانمانەوە‌و ئیتر بە هەموو گەمژەی خۆیانەوە دەبنە هێزێكی كوشندەو لەکۆتاییدا دەست بە سەر هەست‌و ئیمان‌و باوەڕ‌و پارەو خێزان‌و بووناماندا دەگرن‌و دەمانكەنە كۆیلەی خۆیان‌و لە هێزێكی بچووكەوە دەبنە دەسەڵاتدارێكی ستەمكارو چەوسێنەر لە ژیانماندا. ئاخر سەیر دۆستۆیڤسكی لێرەدا لەبەردەم بوونی مرۆڤێكی وەكو (فوما فۆمیچ) رامان دەگرێت، مرۆڤێكی كوێلە ئاسا‌و لاواز‌و بێ كەس‌و بێلانە، بەڵام دواتر دەبێتە هێزێكی كوشندەو مەرگهێنەر، چەند قووڵ لەم دەقەدا دۆستۆیڤسكی ئاماژە بە ویستی هێز دەكات، هێزێكی بچووك كە ئیتر هەموو دەسەڵاتدار و خاوەن پیشەو خێزانەكان كۆنترۆڵ دەكات. ئەو هێزەی كە لە دەرەوەی ئێمەوە دێت‌و لە نەزانی‌و بێ ئیرادەیی كەسانی ترەوە دەبێتە ئەو هێزە شەڕخوازەی كە ئیتر هەموومان دەهاڕێت‌و دەمانكاتە كۆیلەو ملكەچی خۆی، بەبێ ئەوەی ئێمە بتوانین بە گژیدا بچینەوە، دەقەكە لە سەر ویستی هێز كار دەكات، ئەو ویستە پوچ‌و بێ ناوەی كە دۆستۆیڤسكی لێی هەموومان بە ئاگا دێنێت‌و پێمان دەڵێت:\nئێوە لە هەچ پلەو پۆستێكدابن، سەر بە هەر خێزان‌و بنەماڵەیەك بن، چەند دەوڵەمەندو خاوەن پارەبن، بەڵام دەبێت لەوە بەئاگابن كە لە دەرەوەی ئێوە هێزی تر هەیە، چەند بە بچووكی بزان دواجار داتان دەڕمێنێت‌و دەبێتە سەرگەورەو هێزی ستەمكار بۆ تەمەنتان... لەم دەقەدا دۆستۆیڤسكی پێمان دەڵێت ئێمەی مرۆڤ لە زۆر لای جیهاندا سەیر لە گەلێک هێزی شاراوە لە دەرەوەی خۆمان بێ ئاگاین‌و نازانین بۆچی ئێمە لەوپەڕی هێزی خۆماندا تەسلیم بەم جۆرە هێزە نادیارە كوشندانە دەبین؟ ئەم پرسیارە لەم دەقەدا دەبێتە كوشندەترین پرسیار كە دۆستۆیڤسكی لێمان دەكات‌و بێ وەڵامین لە ئاستیدا تاكو ئێستا.\nكە لە خوێندنەوەی ئەم رۆمانە بوومەوە، بە خۆم وت: دەبێ چەند (فوما فۆمیچ)ی بچووك لەناو ئێمەدا هەبن‌و بێن‌و بە لاوازی خۆیانەوە ببنە بوونەوەری ستەمكارو چەوسێنەر، دەبێ بە دۆستۆیڤسكی بڵێم گەورەم بڕوا بەوە بهێنە كە زۆر كەسی وەكو (فوما فۆمیچ)ەكەی ناو دەقەكەی تۆ لەناو ئێمەدا هەن‌و بە هەموو لاوازی خۆیانەوە هاتن‌و بە هێزە فشۆڵ‌و بچوكەكەی خۆیانەوە دەستیان گرت بە سەر هەموو ئیرادەو بوون‌و تەمەنماندا‌و تا مردن دەبێت ژێردەستەی ئەو ویستە كوشندانەبین كە لە بێ ئاگایی خۆماندا لێمان پەیدابوون‌و بوونە هێزی برین‌و ئازار لە ژیانماندا. پێت دەڵێم دۆستۆیڤسكی رێك تۆ ئەم دەقەت بۆ كۆمەڵگای ئێمە نووسیووە... دەبینیت چەند هێزی فشۆڵی وەكو (فوما فۆمیچ) گەمە بە رۆحمان دەكەن کە خۆمان دروستمان کردن.


ژانویه 10, 2018 – رادیو ده‌نگی ئازادی و یه‌كسانی\nبه رنامه كاني ئه مرو 10.01.2018\nخەباتی دلێر و ئازایانەی خەڵک لەدژی ڕژیمی ئیسلامی و بۆ دەرکێشانی مافە سەرەتاییەکانیان لە چنگ ئەم ڕژیمە بە شێوەیەکی بوێرانە و شێلگیرانە لە ئارادایە. توندتیژی و سەرکوت، گرتن و زیندانی کردن نەیتوانیوە پاشەکشە بە خەباتی خەڵک بکات. مەحمود سادقی نوێنەری مەجلیس ئاماری گیراوەکانی ئەم دواییەی نزیکەی ٣ هەزار و ٧٠٠ کەس لە سەرتاسەری وڵاتدا ڕاگەیاندوە. هاوکات کۆمەڵێک راپۆرت سەبارەت بە ...\nناڕه‌زایه‌تیی جه‌ماوه‌ری له توونێس\nله ئه‌نجامی ناڕه‌زایه‌تیی جه‌ماوه‌ری له توونێس دژبه بێكاری، ته‌وه‌روم، گرانی و ماڵیاتی نوێ، هه‌تا ئێستا لانیكه‌م هاوڵاتێك گیانی له‌ده‌ستداوه و ده‌یان كه‌سی دیكه‌ش ده‌ستبه‌سه‌ركراون. به پێی ڕاپۆرتی هه‌واڵنێریی ڕۆیتێرز، توندووتیژییه‌كان له ڕۆژی دووشه‌ممه ١٨ی مانگی به‌فرانبار له چه‌ندین شاری توونێس له نێوان پۆلیس و خۆپیشانده‌ران ده‌ستی پێكردووه. به‌هۆی ئه‌م ناڕه‌زایه‌تییانه له شاری تێبۆربه له مه‌ودای ٤٠ كیلۆمیتری ڕۆژئاوای توونێس،پێته‌ختی ئه‌م ...\nدانی به‌شێك له حه‌قده‌ستی كرێكارانی شاره‌داریی سه‌رده‌شت\nشارەداریی شاری سەردەشت سەرەڕای دانی ٤ مانگ حه‌قده‌ستی کرێکارانی ئه‌م ناوه‌نده، هێشتا بڕی سێ مانگ به‌م كرێكارانه قه‌رزداره. ڕۆژی دووشه‌ممه ١٨ی بەفرانبار، ژمارەیەک لە کرێکارانی شارەداریی شاری سەردەشت، پاش نزیکەی ٨ مانگ، به‌شێك له حه‌قده‌ست و مه‌زایاكانیان په‌رداخت كرا. كرێكاران ده‌ڵێن، شارەداریی سەردەشت، دوای ٨ مانگ، نیوەی حه‌قده‌ستی کرێکارانی په‌رداخت كردووه و ئه‌مه له‌حاڵێكدایه كه هێشتا حەقدەستی سێ مانگی پایزی ...\nگیان له‌ده‌ستدانی كاسبكارێك به‌ته‌قه‌ی هێزه‌كانی ڕژیم\nبه پێی ڕاپۆرته‌كان، هێزه‌كانی ڕژیم به‌بیانووی هه‌ڵگرتنی باری قاچاخ له‌ڕێگه‌ی زه‌نجان ته‌قه‌یان له ماشینی كاسبكارێك كرد و به‌هۆیه‌وه شۆفیری ماشێنه‌كه گیانی له‌ده‌ستدا. سەر لە بەیانی ڕۆژی سێشەممە ١٩ی بەفرانبار، کاسبکارێکی خەڵکی گەورە دێی “ساوان”ی سەر بە شاری بانە بە ناوی “مێهدی جەعفەری” لە ڕێگای زەنجان لە لایەن هێزە ئینتزامییەکانی ڕژیمەوە تەقەی لێکرا و له ئه‌نجامدا گیانی له‌ده‌ستدا.\nده‌ستبه‌سه‌ركرانی چالاكێكی مه‌ده‌نی شاری مه‌ریوان\nلە درێژەی شەپۆلی دەستبەسەرکردنەکان لە شارەکانی کوردستان، ئێوارەی ڕۆژی سێشەممە ١٩ی بەفرانبار، چالاکێکی مەدەنی و ژینگەپارێزی شاری مەریوان بە ناوی “ئیدریس شەریفی” لە شوێنی کارەکەی لە لایەن هێزەکانی ئیدارەی ئیتلاعاتی ئەمشارەوە دەستبەسەر و بۆ شوێنێکی نادیار گواسترایەوە. به پێی هه‌واڵی گه‌یشتوو، هێشتا دیار نییه كه ناوبراو به چ تۆمه‌تێك ده‌ستبه‌سه‌ر كراوه. لەماوه‌ی ڕۆژانی ڕابردووشدا و پاش ناڕەزایەتی بەرینی خەڵکی شارەکانی ئێران و ...\nگیان له‌ده‌ستدانی كرێكارێكی شاره‌داریی بۆكان به ڕووداوی هاتووچۆ\nبه پێی ڕاپۆرته‌كان، كرێكارێكی شاره‌داریی بۆكان له‌كاتی خاوێنكردنه‌وه‌ی شه‌قامێكی ده‌ره‌وه‌ی شار، تووشی ڕووداو هات و له‌ئه‌نجامدا گیانی له‌ده‌ستدا. ڕۆژی دووشه‌ممه ١٨ی به‌فرانبار، مینی بووسێك له شه‌قامی ده‌ره‌وه‌ی شاری بۆكان به‌ره‌و سه‌قز خۆی به كرێكارێكی شاره‌داریی به ناوی “جه‌عفه‌ر عه‌بدوڵڵایی” و ٣٨ ساڵ ته‌مه‌ن دادا و به‌هۆیه‌وه ده‌ستبه‌جێ گیانی له‌ده‌ستدا. جێگه‌ی ئاماژه‌یه، پاره‌كه‌ش له‌ڕووداوێكی هاوشێوه‌دا هه‌ر له شاری بۆكان، كرێكارێك گیانی ...\nخۆپیشاندانی ناڕه‌زایه‌تیی ده‌رچوانی زانكۆ له هه‌رێمی كوردستان\nبۆ جارێکى دیكه دەرچوانی یەکەم و دووهه‌م و سێیەمی سەر ئاستی زانکۆ و پەیمانگاکانى هەرێم لە ئه‌نجامی خۆپیشاندانێکدا، لە ئاست دانەمەزراندنیان و به‌ده‌ست هێنانی كار ناڕەزایەتییان دەربڕى و تائێستا وەڵامیان نەدراوەتەوە. دەرچووە یەکەمەکانی زانكۆ لە به‌رامبه‌ر ئەنجومەنی وەزیران كۆبوونه‌وه و داوایان کرد کە حکومەت وەک پێشتر بڕیاری دابوو، دایانبمەزرێنێت و جیاوازی نەکات لە نێوان دەرچووەکاندا، بەڵام هیچ بەرپرسێکی ئەنجومەنی وەزیران ...\nگواستنه‌وه‌ی ڕامین حسێن په‌ناهی بۆ زیندانی ناوه‌ندی سنه\nڕامین حسێن په‌ناهی دوای ٢٠٠ ڕۆژ له سلوله ئینفرادییه‌كانی سپا و ئیداره‌ی ئیتلاعات، ڕۆژی سێشه‌ممه ١٩ی مانگی به‌فرانبار، بۆ زیندانی ناوه‌ندی سنه گوازرایه‌وه. ئه‌م به‌ندكراوه سیاسییه ماوه‌یه‌ك له‌مه‌وبه‌ر بۆ ماوه‌ی ٩ ڕۆژ له ناڕه‌زایه‌تیی به یه‌كلانه‌بوونه‌وه‌ی بارودۆخی، له ئیداره‌ی ئیتلاعاتی سنه ده‌ستی دابووه مانگرتن. ڕامین حسێن په‌ناهی ئه‌وه‌ڵی مانگی پووشپه‌ڕی ئه‌مساڵ له لایه‌ن هێزه ئه‌منییه‌تییه‌كان له شاری سنه ده‌ستبه‌سه‌ر كرا ...\nده‌ستبه‌سه‌ر كرانی هاوڵاتییه‌ك له پیرانشار\nبه پێی هه‌واڵه‌كان، هاوڵاتییه‌كی خه‌ڵكی پیرانشار به تۆمه‌تی هاوكاری له‌گه‌ڵ یه‌كێك له حیزبه نه‌یاره‌كانی ڕژیم ده‌ستبه‌سه‌ر كرا. ڕۆژی یه‌كشه‌ممه ١٧ی مانگی به‌فرانبار، هێزه‌كانی ئیتلاعات هاوڵاتییه‌كی خه‌ڵكی شاری پیرانشاریان به تۆمه‌تی هاوكاری له‌گه‌ڵ یه‌كێك له حیزبه نه‌یاره‌كانی ڕژیم ده‌ستبه‌سه‌ر و بۆ شوێنێكی نادیار گواسته‌وه.


پەتای کۆرۆنا 19 ( Covid-19 ) لە ئێران لەدەست دەرچووە. – WTARIKURD\nوەرگێڕان و ئامادەکردنی/ پشکۆ ئەمین\nBrüggmann, Mathias vor 14 Min.\nژمارەی گیان لەدەستدان بەپەتای کۆرۆنا زۆر لەوە زیاترە کە دەوترێت، هەڵکەندنی گۆڕە بەکۆمەڵەکان بۆ گیان لەدەستدان بەکۆرۆنا ئاماژە بەوە دەکەن کە ژمارەی گیان لەدەستدانەکان زۆر زیاتربووە لەوەی کە دەوڵەت رایدەگەیەنێت، گیان لەدەستدان چەند قات زیاترە. ژمارەی تووشبوانیش زۆر زۆر لەوە زیاترە. خەستەخانە دوڵەتیەکان هیچ جێگەیان نەماوە، دەوڵەت توانای چارەسەرکردنیی ئافاتی کۆرۆنای 19ی لەدەستداوە، نە چارەسەرو نە کۆنترۆڵ هیچی پێناکرێت.\nئەو ژمارانەی کە وەزارەتی تەندروستی ئێران بڵاوی دەکاتەوەو داویەتی بە تەندروستی جیهانی، هەرهەمووی ناراست بووە. ئێستا دەوڵەت تووشبووان و گیان لەدەست دان بە 5000 کەس دادەنێت لەرۆژێکدا. هەرچەندە دەسەڵات دوو هەفتە لەمەوپێش هەستا بە داخستنی قوتابخانەو چێشتخانەو مەزگەوت و هەندێک بازارو تەوالیتە گشتیەکان، بەڵام ئەمانە هیچ کاریگەریەکیان نەبوو. نەبوونە هۆی کەم کردنەوە ژمارەی تووشبوون، بە پێچەوانەوە ژمارەی تووشبوون هەر لە هەڵکشاندایە و لە هێرشی یەکەم زۆر بەهیزتر و کووشندەترە. پیویستە حوکمەت دانبنێت بەو راستیەدا کە هەڵەی کرد، ژمارەی گیان لە دەستدان و تووشبوانی بەراستی رانەدەگەیاند.\nجێگری وەزیری تەندروستی ئیران Iraj Harirchi ئیرەج هەریچی دەڵێت: ژمارەی ئەوانەی گیانیان بە کوڤید 19 داوە زۆر زیاترە لەوەی کە وتراوە، هەندێکجار هەڵە لە دەستنیشانکردنی هۆکاری مردنەکەدا کراوە، ئێران دووهەم وڵاتی گەورەی ئابوری کەنداوە 545 هەزار تووشبووی کۆرۆنای هەیە. 31000 هەزار گیان لەدەستدانی هەیە، زیاتر لە 5000 لە خەستەخانەکاندا کەوتون و لەباری تەندروستی زۆر خراپدان و چاوەرێی مەرگن.\nنەخۆشخانەکان رایدەگەیەنین کە بەداخەوە هیچ سەرینێکی خاڵیان نەماوە. جێگرەکەی وەزارەتی تەندروستی ( ئیرەج ) رایدەگەیەنێت ژمارەکان رۆژانە بە شێوەیەکی بەرچاو بەرزدەبنەوە، لەگەڵ ئەوەشدا کە وەزارەت هەوڵی زۆر دەدات، بەڵام خەڵکەکە پابەند نابن بە رێنمایەکان، دەمامک نا بەستن، هێشتا هەر کۆدەبنەوە، خەڵکەکە سەرگەردان بووە و نازانێت چیبکات، ئابوری ئیران زۆر خراپەو خەڵک نەدارو برسیە.\nئێران تەنها بەدەست قەیرانی کۆرۆناوە ناناڵێنێت، بەڵکوو ئەو پاڵە پەستۆ زۆرەی لەسەریەتی لەلایەن وڵاتە یەکگرتوەکانی ئەمریکاوە زیاتر پەریشانی کردوە،\nبەپێی راگەیاندنی بانکی قەرزی نێودەوڵەتی (IWF) شاخە بەرزەکەی قەرزی ئێرانی لە پاش سەپاندنی سزاکانی سەری لە ساڵی 2018 وە دوو هێندە بەرز بۆتەوە. هەر بەهۆی سزاکانی سەریەوە ئێران نەیتوانی سود وەرگرێت لە هاوکاریەکانی بانکی نیودەوڵەتی بۆ کۆرۆنا، ڕیگەنەدرا ئەوهاوکاریە وەرگرێت.\nئێران زیانی زۆری پێگەیشتوە بەهۆی ڤایرۆسی پەتای کۆرۆناوە، داوای 5 ملیار قەرزی کرد، بانکی قەرزی نیودەوڵەتیی IWF) ( پێیوایە کە ئابووری ئێران لەمساڵدا لە کۆی بەرهەم هێناندا بەکۆی 4 %5 دادەپێت، وە لەبەرهەم هێنانی نەوتیشدا بە کۆی 8%5 دەتەپێت، زیاد لەمانەش نرخی پشکەکان لەم مانگەدا بەشێوەیەکی تیژ بەرزبۆتەوە. نرخی ئاڵتون و دولار لە بازاڕی رەشدا بەخێرای لە بەرزبوونەوەدایە.\nتووندرەوەکان داوای هەڵواسینی سەرۆک کۆمار دەکەن، رەخنەکان لە سەرۆک کۆماریی ریفۆرمخواز حەسەن رۆحانی زیاد دەکات، مجتبا زوونور سەرۆکی بەهێزو دەست رۆیشتووی لیژنەی ئاسایشی نەتەوەی وسیاسەتی دەرەوە لە مەجلیسدا داوای بە داردا کردنی سەرۆک کۆمار دەکات، مجتەبا زوونور دەڵێت: هەقە رۆژانە رۆحانی چەند جار هەڵواسریت، گەلیش پشتگیری هەڵواسینیەتی.\nبەهادین نوری: لە کوێوە کارەساتەکە هات. لە 16ی ئۆکتۆبەرەوە یان لە 25ی سەپتەمبەرەوە؟


◄ Результат: Found 1.412, page 1 of 142 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 14,959\nئەسکەندەر مەحمود 2006 [ Больше... 👁] ✖ ✖ ✖ 0 0 ✖ 52% ✍ B.J. 31-3-2014 0:40:07\n📖 10 هۆنراوەی قادر بیوکايە لە ئەلبومێکدا Статьи\n📅 Добавлен May 30 2020 8:17PM\n👁 Этот пункт был просмотрен раз 1,404\nنووسینی: سەردار فەتاح ئەمین نووسەر و هۆزانڤانی با [ Больше... 👁] ✖ ✖ 1 2 ✔ 99% ✍ J.O.E. 30-5-2020 20:17:40\n👁 Этот пункт был просмотрен раз 16,872\nحەمە و تەها ئەحمەد رەسوڵ [ Больше... 👁] ✖ ✖ ✖ 0 0 ✖ 56% ✍ B.J. 10-6-2012 16:51:49\n📕 18 ڕێگەی نووسەرانە библиотека\n📅 Добавлен Aug 20 2018 9:29PM\n👁 Этот пункт был просмотрен раз 2,544\nشونتا گریمس وەرگێڕانی لە ئینگلیزییەوە: میدیا عەبد [ Больше... 👁] ✖ ✖ 1 0 ✔ 99% ✍ Z.S. 20-8-2018 21:29:44\n👁 Этот пункт был просмотрен раз 18,866\n📕 Ahmad Mukhta Jaf; Question Consience библиотека\n📅 Добавлен Sep 25 2013 9:50PM\n👁 Этот пункт был просмотрен раз 8,133\nKamal Maarof [ Больше... 👁] ✖ ✖ 0 0 ✖ 56% ✍ B.J. 25-9-2013 21:50:11\n📕 An Anthology of Moderen Kurdish Literature - Volume 1 библиотека\n📅 Добавлен May 21 2017 11:26AM\n👁 Этот пункт был просмотрен раз 2,104\nUniversity of Kurdistan [ Больше... 👁] ✖ ✖ 0 0 ✔ 60% ✍ H.B. 21-5-2017 11:26:02\n📕 Analiza Qewlên êzîdîya библиотека\n📅 Добавлен Feb 6 2012 1:20PM\nAnaliza Qewlên êzîdîya Nivisin Kovan xanki - Dr.x [ Больше... 👁] ✖ ✖ 0 0 ✖ 56% ✍ R.S. 6-2-2012 13:20:16\n👁 Этот пункт был просмотрен раз 4,373\nMichael Lewisohn Chyet 1991 [ Больше... 👁] ✖ 📕 ✖ 0 0 ✔ 88% ✍ H.B. 16-8-2016 22:28:59


تییپەکانی تۆپی پێی ژنان لە باشور ڕوو لە گەشەکردنە | ROJnews\nتییپەکانی تۆپی پێی ژنان لە باشور ڕوو لە گەشەکردنە\nسێشەممە, 16 يول 2019 - 07:25\nتییپەکانی تۆپی پێی ژنان لە هەرێم ڕوو لە گەشەکردنە، یانەی سیروانی نوێ-ش ماوەی چەند مانگێکە تیپی تۆپی پێی ژنانی بۆ یانەکەی زیادکردووە، ژنان ئیدی مۆرکی پیاوان لە یاری تۆپی پێ دەسڕنەوە، گەشبینیشن، کە لە ئایندەدا بتوانن لە هەڵبژاردەی تۆپی پێی عێراقدا یاریی بکەن.\nیانەی سیروانی نوێ یانەیەکی وەرزشی شاری سلێمانییە، ئەگەرچی چەند ساڵێکە تیپی باسکە و بالەی ژنانی هەیە، بەڵام تیپی تۆپی پێی ژنانی نەبووە و بۆ ئەمساڵ تیپێکی دروستکردووە و لە خولە نایابەکانی فوتساڵی کوردستان بەشدارە و ١٨ یاریزانی ژنی گەنجی هەیە، لەم بەدواداچونەدا ڕۆژنیوز زانیاریی زیاتر لەسەر ئەو تییپە دەخاتەڕوو.\nتیپی تۆپی پێی یانەی سیروانی نوێ، لە ١٨ یاریزانی ژنی گەنج پێکهاتووە، کە تەمەنیان لەنێوان ١٨ بۆ ٢٦ ساڵدایە و بەشێكیان خوێندکاری بەشی وەرزشن، بەشکێشیان خوێندنیان تەواوکردووە و ئێستا لەیانەکەدا وەک یاریزانی تۆپی پێ بەشداری خولەکانی ئەمساڵی تۆپی پێی یانە نایابەکانی فوتساڵی کوردستانن، کەخولەکە بەسەر ٢ کۆمەڵەدا دابەشبوون لە کۆمەڵەی یەکەمدا توانیویانە لە ٧ یارییدا سەرکەوتن بەدەستبهێنن و ببنە براوەی یارییەکان.\nژنان ئیدی جیاوازییە ڕەگەزییەکان قبوڵ ناکەن و ڕێگا نادەن لە یاریی تۆپی پێ دووربخرێنەوە، جەختیش دەکەنەوە، کە وەک چۆن لە یارییەکانی دیکەدا ئاستی زۆر باشیان بڕیوە، لە تۆپی پێشدا ەب هەمان شێوە سەرکەوتوو دەبن.\nلەکاتیبەدوادا چوونەکانماندا، "تۆپی پێی کچانی یانەی سیروانی نوێ و تۆپی پێی کچانی یانەی ئافرۆدەیت"، لەیاری ڕۆیشتنی قۆناغی چوارگۆشەی زێڕێنی خولی فوتساڵی کچانی یانەکانی کوردستاندا، لەهۆڵی ساڵح عەلی لە شاری سلێمانی یارییەکی دۆستانەیان ئەنجامدا و تۆپی پێی کچانی یانەی سیروانی نوێ توانیان بە پێنج گۆڵ بەرامبەر دوو گۆڵ یارییەکە ببەنەوە، لە پێشتریشدا لە کۆمەڵەی یەکەمی خولەکە لە ٧ یارییدا بەرامبەریانەکانی تری کوردستان سەرجەم یارییەکانیان بردوەتەوە، وا بڕیاریشە ڕۆژی هەینی داهاتوو یاری گەڕانەوە بکەن و دوای ئەم یارییەش یانەی سەرکەوتوو بۆ یاریی کۆتایی دەردەکەوێت.\nیاریزانانی یانەکە جەختدەکەنەوە ژنان لە تۆپی پێدا توانای باشیان هەیە، لەوبارەیەوە بێریڤان جەلال، یەکێک لە یاریزانەکانی یانەکە وتی:"هیچ جیاوازییەک نابینم لەنێوان خۆم و پیاواندا هەربۆیە بەردەوامم لەیارییکردن و توانایەکی زۆرم هەیە".\nئەو یاریزانە، ئاماژەی بە کێشەی یاریزانەکان لەگەڵ ناوبژیوانانی لیژنەی ئۆڵۆمپی ئەکرد و وتی: ناوبژیوانەکان زۆر جار هەڵە دەکەن، بەڵام ئێمە ناتوانین هیچ بڵێین کاتێک قسە بکەین کارتی زەردمان پێدەدات، داوا دەکەین خول بکەنەوە بۆ ناوبژیوانەکان تازیاتر بەرەوپێش بڕۆن.\nبێریڤان لە ناو یاریزانانییانەکان لە سلێمانی بەیاریزانە"جۆکەرەکە" ناسراوە، چونکە لەمنداڵییەوە چەندین یاریی تاقیکردوەتەوە وەک تۆپی بالە، باسکە و دەست، هەروەها لە ١٢ ساڵییەوەت ائێستا،یاریی تۆپی پێ دەکات و٣ جاریش لەسەر ئاستی ژنان بە باشترین بەرگریکار لە تۆپی پێدا لە کوردستان دەستیشان کراوە، لە ئێستاشدایاریزانی تۆپی پێی سیروانی نوێیە و لەڕیزی بەرگریی یانەکەی یاریی دەکات.\nلەبارەی تواناکانی ژنان و یاریزانەکانی عەباس فەرەج، ڕاهێنەری تۆپی پێی ژنان لەیانەی سیروانی نوێ، وتی: زۆر دڵخۆشم ماوەی ١٠ ساڵە لەگەڵ ژناندا لەیاریی تۆپی پێدا لە چەند شوێنێکی جیاواز ڕاهێنەریی دەکەم لەو باوەڕەدام سەرکەوتن و ناوبانگی من بەهۆی یاریزانەکانمەوە بووە، چونکە ئەوان توانایەکی زۆریان هەیە و جیاوازیان نییە لەگەڵ پیاواندا.\nڕوونیشیکردەوە، لە پێشتردایاری تۆپی پێ بەیارییەکی کوڕانە ناسرابوو، بەڵام ئێستا ژنانیش لەهەوڵییاریکردندان، بەشێک لە دایک و باوکەکانیش هانی کچەکانیان دەدەن بێ نیاریی بکەن و ڕێگرییان لێ ناکەن.\nتییپەکانی تۆپی پێی ژنان لە هەرێم ڕوو لە گەشەکردنن، لە ئێستاشدا بەشێک لە یانەکانی هەرێمی کوردستان لە تییپەکانی تۆپی پێدا یاریزانانی ژنیان هەیە، یاریزانانی ژنی تیپی تۆپی پێی یانەی سیروانی نوێ-ش گەشبین و لە هەوڵداندان بۆ ئەوەی لە داهاتوودا لە هەڵبژاردەی تۆپی پێی عێراقدا یاریی بکەن و خۆیان ببینەوە.\nبۆ زانینی بەشداری ژنان لە یاریی تۆپی پێ و ژمارەی تیپەکانی تۆپی پێی ژنان و مێژووەکەی، پەیوەندییمان بە هەریەک لە بەڕێوەبەری بەڕێوەبەرایەتی وەرزش و لاوان و بەرپرسانی یەکێتی تۆپی پێی کوردستانەوە کرد، بەڵام ڕایانگەیاند کە زانیارییان لەو بارەیەوە لە لانییە.


بەهۆی خراپی كوالێتییەكەیەوە، هەشت تەنكەر بەنزین رەوانەی ئێران كرایەوە – تۆڕی میدیایی خەڵک\nبەهۆی خراپی كوالێتییەكەیەوە، هەشت تەنكەر بەنزین رەوانەی ئێران كرایەوە\n2018/11/10 - 11:44 AM\nكۆمەڵگای دەروازەی نێودەوڵەتی حاجی ئۆمەران ئاشكرایدەكات، هەشت تانكەر كە بەنزینی كوالێتی خراپیان تێدا بووە و بەنیازی هێنانی بوون بۆ كوردستان گەڕێنرانەوە بۆ ئێران.\nكۆمەڵگای دەروازەی نێودەوڵەتی حاجی ئۆمەران لەراگەیەندراوێكدا ئاماژە بۆ ئەوە دەكات، بەھۆی كوالێتی خراپ و شیاو نەبوونی بۆ بەكارهێنان، هەشت تانكەر بەنزین گەڕێندرانەوە بۆ وڵاتی ئێران.\nرونیشیدەكاتەوە، بەنزینی ناو ئەو هەشت تانكەرە لە تاقیگەی بنكەی پشكنینی سوتەمەنی سامانە سروشتییەكان لە كۆمەڵگای دەروازەی نێودەوڵەتی حاجی ئۆمەران دەرنەچووبوون.\nئاشكراشیدەكات، لەپێناو نەهاتنە ناوەوەی سوتەمەنی نەگونجاو بۆ بەكارهێنان، بەردەوام رێگری لە كەلوپەل و كەرەستەی خراپ دەكرێت كە زیان بەخشە بۆ تەندروستی هاووڵاتیان و ئۆتۆمبێلەكانیان.\nئەمەش لەكاتێكدایە كە گەمارۆكانی بۆ سەر ئێران دەستی پێكردووە، بەڵام ئەمریكا رێگای بە هەرێم و عێراق داوە كە ئاڵوگۆڕی بازرگانی لەنێویانیان بەردەوام بێت.\nوتەبێژی هاوپەیمانی نیشتمانی، وەڵامی گروپێكی هاوپەیمانی بۆ دیموكراسی و دادپەروەری دەداتەوە


غەمگین خدر/ قۆپچەی چوارەم\nهەرگیز لە پێناوی ژیانێكی خۆشدا نەینووسیوە، ئاخر ئەوانەی كەوا لە ڕێی نووسینەوە خۆشبەختی خێزان بەدەست دەهێنن، نالوێت نووسەری بێ سێبەربن. چۆن نووسین هەمیشە سەرئێشە بووە، هەم لە كاتی نووسین و هەمیش لە پرۆسەی بڵاوبوونەی نووسینەكان. بۆ ئەو هەمیشە نووسین بە سەرئێشەیی كۆتایی پێ هاتووە، بەڵام ئەم سەرئێشەیە بۆ ئەو لەززەتبەخش بووە. ئەوەندەش بە نووسینەوە پەیوەستە، ئێستا خۆشەویستەكانیشی فەرامۆش كردووە و زۆر بە كەمی سەردانی دۆست و خزمەكانیشی دەكات. تۆ بڵێی ئەوانیش پەیان بەوە نەبردبێت، كە نووسینی لەوان خۆشتر دەوێت؟\nئەوە قسەیەكی قۆِر نییە، كە هەوێنی هەموو خۆشی و خۆشەویستییەكان بۆ خودی نووسەر لە نووسینەوە سەرچاوە دەگرن.\nنووسن زۆرجار سەرقاڵبوونی خودە بە خۆیەوە، بەڵام شیعر سەرقاڵبوونێكە پڕ لە كێشمەكێش و سەركێشی، زۆرجاریش شیعر سەرئێشەیە. هەم كێشمەكێش و سەركێشی و سەرئێشەیەش، لەززەتبەخشن بۆ شاعیر. ئەم شاعیرەیش لە نووسینێكی دیكەدا باسی لەم سەرئێشەییەی خۆی كردووە، ئەوەیش بۆیە دووبارە دەكاتەوە، چونكە دووبارە كردنەوەی ئەزموونەكانی خۆی و فەزای شیعرەكانی خۆی هەم بەردەوامییەكی باشتری شاعیرانەی پێ دەدان، هەمیش ڕەنگی بۆچوون و فەزا شیعرییەكانی تۆختر دەكەن. ئەو گومانی لەوەدا نییە، بۆیەش ئەمەی دووبارە كردۆتەوە، هەتاوەكوو پێگەی ئەم بۆچوونەی خۆی زیاتر بەهێز بكات و ڕەگی بیرۆكەكانی زیاتر بچەسپێنێت.\nئێستایش تووشی هەمان سەر ئێشەیی بۆتەوە و بێ ئەندازە سەری دێشێت، بەدرێژایی رۆژ هەر لەماڵەوە بووە و خوێندوویەتییەوە. ئێستانەکینێ وا هەست دەكات، كەللەسەری هەموو دنیای لێ باركراوە و بەو هەموو بارگرانیەشەوە هەر لەسەر جەستەیەتی و ناو سەریشی پڕبووە لە قورسایی.\nبە هەمەحاڵ، یەكێك لە خووە قۆڕەكانی ئەوەیە كە دەخوێنێتەوە، دەیەوێت لە یەككاتدا زیاتر لە كتێبێك بخوێنێتەوە. حەز دەكات لە یەككاتدا دەست بە خوێندنەوەی كتێبێكی لێكۆلێنەوە و كتێبێكی شیعری بكات، یان دەست بە خوێندنەوەی ڕۆمانێك بكات و لە كاتی پشووشدا، دەست بەرێت بۆ خوێندنەوەی چیرۆكێك لە كتێبی كۆمەڵە چیرۆكێكدا. واتە هەرگیز حەز ناكات كە دەستی بە خوێندنەوە كرد، تەنها یەك كتێبی لەبەر دەست دابێت ( ئەوە بۆ پرۆسەی نووسینیش وایە). ئەو حەز دەكات لەو باغە پڕ گوڵەدا چەپكە گوڵەكەی لە تەواوی گوڵەكان بێت، هەربۆیە ڕۆژی ڕابردوو دەستی كردووە بە خوێندنەوەی ڕۆمانێك و كتێبە شیعرێك و لێكۆڵینەیەیەكی ئەدەبیی و كۆمەڵەچیرۆكێك. هەنووكە بێز لە خوێندنەوەش دەكات، ئاخر هەر دوێنێ وەها بەنێو خەیاڵەكاندا ڕۆچووبوو نەیدەزانی شەوە، یان ڕۆژە!\nئەوەی بەلایەوە شیاوی نووسین بێت، دەینووسێت و سڵ لە هیچ شتێك ناكاتەوە. باكی بەوە نییە باسكردنی نهێنییەكە تا چەند سەرئێشەیی بۆ دروست دەكات، چۆن هەنووكە تووشی نەخۆشییەكی سەیر و سەخت بۆتەوە و شتەكانی دەوورووبەر و ڕابردووشی لە بیر دەچێتەوە. هەزاران جار لە بیری چووە ئەو كێیە؟ نازانێت دەیەوێت چیبكات؟ كە بیر لەو حاڵەتانەی خۆی دەكاتەوە كە سەرئێشەیی شیعر دەیگرێت و بێئارامی دەكات، شەرم لە بوونی خۆی دەكاتەوە و تف بە ناوەكەی خۆی دادەكات!\nزۆرجار لە بیری دەچێت كە بە ڕۆح دەژیت و بوونی لەسەر زەوی هەیە. زۆرجار تێنوو دەبێت، بەڵام وەها سەرئێشەیی شیعر و فەزای شیعریی داگیری كردووە، لە بیری دەچێت ئاو بخواتەوە. تەنانەت چەند ڕۆژێك لەمەو بەر لەبەردەم كۆمپیۆتەرەكەی دانیشتبوو و خەریكی ڕۆچوون بوو بەناو فەزای شیعرەكانییەوە، بێئاگابوو لەوەی كە زۆر میزی دێت. لە بیری ئەوە نەبوو بچێت لە ئەدەبخانە میز بكات.\nدواجار بنی سگی هێشا و ژانی میزكردن ئارامی لێبڕی، ناچار هەستا و چووە ئەدەبخانە. بەڵام لە ئەدەبخانەدا لە جیاتی ئەوەی قایشی كابۆكەی بكاتەوە و زنجیری كابۆكەشی بۆ خوارەوە بترازێنێت، بێئاگا لەوەی كەوا سێ قۆپچەی قەمیسەكەی كردۆتەوە و خەریكی قۆپچەی چوارەمیشە.


کە بێئاگایی دەگاتە لوتکە !\n" یەک ملیۆن " یەکێکە لەو بەرنامانەی "کوردستان تی ڤی" کە لەئامادەکردنی "شاهۆ قادر " و پێشکەشکردنی "کوێستان خوسرەوی " بە بۆنەی مانگی ڕەمەزانەوە پەخش دەکرێت.\nبەرنامەکە کێبڕکێی نێوان دوو کەسە بۆ بردنەوەی ملیۆنێک دیناری عێراقی.\nچەند ڕۆژێک بەر ئێستا یەکێک لە ئەڵقەکانی ئەو بەرنامەیەم بینی کە لە نێوان هەردوو هونەرمەندی بواری نواندن " نزار سەلامی "و بەهمەن حاجی "دا بوو، لە یەکێک لە پرسیارەکەندا خانمی پێشکەشکار ، کە ئەویش هونەرمەندی بواری نواندنە لە "نزار سەلامی "پرسی "هۆنیاری کورد "سوارە ئیلخانی زادە "لە کوێ "دەربەندی پەپوولە"ی نووسیوە ؟ "\nبەڕاستی لەسەرەتادا کە پرسیارەکەم بینی وتم ڕەنگە ئەمە جۆرێک لەسەر لێشێوانی میوانەکان بێت یان فێڵی بەرنامەکە بێت و بزانێت ئایا میوانەکە درک بە و هەڵە زەقەی ناو پرسیارەکە دەکات یان نا ! بەڵام نەخێر گومانەکەی من لە جێی خۆیدا نەبوو بەڵکو کاکی ئامادەکار هەر زۆر بە جددی ئەو پرسیارەی دانابوو، " نزار سەلامی" ش دوای ئەوەی ناوی چەند وڵاتێکی ئەورووپی هێنا پاشان بە یارمەتی خاتوونی پێشکەشکار وتی لە "سوید "نوسیوێتی و خانمیش وتی ڕاستە..ئیتر من لەوێدا بەتەواویی تووشی شۆک بووم . بیهێنە پێش چاوی خۆت ئامادەکارو پێشکەشکاری بەرنامەکە و دوو هونەرمەندی میوان و تەنانەت وێنەگر و دەرهێنەرو مۆنتێر و هەمو ئەو کەسانەش کە لەو بەرنامەیەدا کار دەکەن نەزانن کە "دەربەندی پەپوولە " ئەگەر بەناوبانگترین دەقی شیعری "شێرکۆبێکەس" نەبێت ئەوە یەکێکە لە ناودارترین دەقەکانی نەک " شێرکۆ" بەڵکو ئەدەبی کوردیش. ئاخر خۆ بەرنامەکە ڕاستەوخۆ نییە هیچ نەبێت ڕۆژی دواتر دووبارەتان نەکردایەتەوە یان لە یوتوب داتاننەنایە بۆ ئەوەی مەزاجی کەسانێکی زیاتر نەشێوێنن.\nبەڕاستی کارەساتە بێئاگایی بگاتە سنوورێک کە هونەرمەندێکی دیار بیت و نەزانیت "دەربەندی پەپوولە " شیعری "سوارە ئێلخانی زادە" نییەو هی "شێرکۆ بێکەسە".\nمن ناڵێم ئەو کەسەی هونەرمەند یان ئەدیب بوو ئیتر دەبێ ئاگای لە هەموو نووسین و دەقێکی بێت و خاوەنەکانیان بناسێت بەڵام بەڕاستیی شەرمە لە دەقێکی وا بەناوبانگ بێئاگا بیت ، کە ئەمە جگە لە دەست و پێ سپێتیی بەولاوە هیچی تر ناگەیەنێت.


وەزارەتی پەروەردە پێش نەورۆز مووچە وەردەگرێت - RojNews\nوەزیری دارایی حکومەتی هەرێم ڕایگەیاند: وەک حکومەتى هەرێم پێش نەورۆز موچەى وەزارەتى پەروەردە دابەش دەکەین.\nئەمڕۆ، لە هەولێر رێباز حەملان، وەزیری دارایی و ئابوری حکومەتی هەرێم کۆنگرەیەکی ڕۆژنامەنووسی ئەنجامدا.\nڕێباز حەملان، لە کۆنگرەدکەدا ڕایگەیاند: پارەی مووچەی فەرمانبەران لە بانکی ناوەندی عێراق – لقی هەولێرە و تەنیا فەرمانی حەیدەری عەبادی سەرۆکی وەزیرانی عێراقی دەوێت، بەڵام ئێمە وەک حکومەتى هەرێم پێش نەورۆز مووچەى وەزارەتى پەروەردە دابەش دەکەین.\nوتیشی: پرۆسەی وردبینی مووچەی فەرمانبەرانی هەردوو وەزارەتی پەروەردە و تەندروستی لەسەدا ٩٠ زیاتری تەواو بووە و سبەینێ بەرێوەبەری گشتیی لەبەغدادەوە دێتە هەرێم و راپۆرتی کۆتایی بۆ حکومەتی عێراق بەرزدەکاتەوە.


👫 نینا ئەحمەدی - ناهید ئەحمەدی | پۆل: کەسایەتییەکان | زمانی بابەت: 🏳 کوردیی ناوەڕاست\nنینا ئەحمەدی - ناهید ئەحمەدی\nژنە تێکۆشەری کورد نینا ئەحمەدی کە لە بواری ڕاگەیاندنی ئازاد و زۆر بواری دیکەی تێکۆشانی ئازادیی کوردستاندا ڕەنجی دا، رۆژی 13-03-201913-03-2019 پاش ململانێیەکی زۆر لەگەڵ نەخۆشیی شێرپەنجە کۆچی دوایی کرد.\n1. 👁 کەنەکە: سەرەخۆشی لە خانەوادە و هەڤاڵانی نینا (ناهید ئەحمەدی) دەکەین\n1. 👁 13-03-2019\n📅 رۆژی کۆچی دوایی: 13-03-2019\n➕ ئەم بابەتە لەلایەن: (هاوڕێ باخەوان)ەوە لە: Mar 13 2019 8:33PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 14 2019 7:57PM باشترکراوە\n👁 ئەم بابەتە 802 جار بینراوە\n📷 فایلی وێنە 1.0.1 28 KB Mar 13 2019 8:36PM هاوڕێ باخەوان\n📝 کەنەکە: سەرەخۆشی لە خانەوادە و هەڤاڵانی نینا (ناهید ئەحمەدی) دەکەین | پۆل: بەڵگەنامەکان | زمانی بابەت: 🏳 کوردیی ناوەڕاست\nکەنەکە: سەرەخۆشی لە خانەوادە و هەڤاڵانی نینا (ناهید ئەحمەدی) دەکەین\nبەداخێکی گرانەوە هەواڵی کۆچی دوایی هەڤاڵی تێکۆشەر نینا (ناهید ئەحمەدیناهید ئەحمەدی) گەیشتە دەستمان. هەڤاڵ نینا هەتا دوا چرکەی ژیانی وەک ژنێکی تێکۆشەر دەستی لە خەبات و تێکۆشان بۆ دۆزی کورد و کوردستان بەرنەدا.\nهەڤاڵ ناهید لە شۆڕشی رۆژهەڵاتی کوردستانیشدا جێگای خۆی گرتبوو. لە زیندانی ئێرانیشدا یەکێک لە بەرخۆدەرە قارەمانەکان بوو. دوای ئەوەی کە دەرفەتی مانەوەی لە رۆژهەڵات و ئێران نەما، ناچار بوو بێتە هەندەران و لە وڵاتی نەمسا نیشتەجێ بوو. نینا بۆ دۆزی ئازادیی کوردستان سنوورە دەستکردەکانی رەتکردەوە و ئەرکی نیشتمانپەروەریی خۆی لە ئەوروپاش درێژە پێدا. لە وڵاتی نەمسا لە بواری پەیوەندی دیپلۆماسیی لەگەڵ خەڵک و سیاسەتمەداری ئەو وڵاتە لە پەیوەندیدا بوو. ئەیویست دۆزی رەوای گەلەکەی بداتە ناسین.\nدوای پیلانی نێو نەتەوەیی دژی بەڕێز عەبدوڵا ئۆجەلان، هەڤاڵ نینا کەوتە ناو شۆڕشی باکوری کوردستان. چەندین ساڵیش وەک ئەندامی کەنەکە سەبارەت بە پرسی یەکێتی نەتەوەیی خاوەن هەڵوێست بوو. هەروەها لە بواری میدیاشدا چەندین ساڵ لە رۆژ تیڤیدا هەوڵی ئەدا بە بەرنامەکانی پرد لە نێوان پارچەکانی کوردستاندا درووست بکات. هەمیشە ئەیویست بەشێکی کوردستان سوود لە سەرکەوتنی بەشێکی تر ببینێت. هیوای هەڤاڵ نینا ئەوە بوو کە دەستکەوتی بەشێکی کوردستان ببێتە بنەما بۆ سەرکەوتن و دەستکەوت لە رۆژهەڵاتی کوردستان.\nهەڤاڵ نینا سەرەڕای نەخۆشی، لە نەخۆشخانەوە خاوەندارێتی خۆی لە بەرخۆدانی لەیلا گیوڤەن راگەیاند و پەیامی پشتگیریی بۆ چالاکوانانی مانگرتن لە خواردن نارد. هەڤاڵ نینا بە قوڵی هۆگری بیرو رامانی رێبەری کەجەکە بەڕیز عەبدولا ئۆجەلان بوو. واتای ئازادی ژیان وەک ئازادیی ژن و کوردستان لەو بیرەوە دۆزیبۆوە.\nنینا لە دوا پەیامی خۆیدا لە مانگی ئازاری 2019دا ئاوا دەڵێت:\nلە کەسێتی لەیلا گیوڤەن و هەموو چالاکوانی مانگرتندا لە کوردستان و ئەوروپا و هەر شوێنێکی تر کە بۆ بە هاکانی خۆیان و رێبەری خۆیان بە درووشمی، بێ سەرۆک ژیان نابێ، دەستیان بە مانگرتن لە خواردن کرد و هەنگاوێکی گەورەیان نا. سڵاو ورێزیان بۆ ئەنێرم. نەخۆشم، بەڵام ورەم بەرزە. چونکە هیواو باوەڕم هەیە. باوەڕم بە ڕێبەرایەتی خۆم هەیە. باوەڕم بەوانە هەیە کە ساڵانێکە بۆ بیر و رامانی ئۆجەلان بەرخۆدان دەکەن. هەموویان بە دڵ و گیان ماچ دەکەم. ئەم بانگەوازییەش دەکەم: هەتا رێبەر ئاپۆ ئازاد ئەبێ لەسەر پێ بن. ئەو ژیان و ئازادی و کەرامەرتی ئێمەیە. تێکۆشان و حەقیقەتی ئێمەیە.\nوەک کۆنگرەی نەتەوەیی کوردستان، تەنیا بە تێکۆشان بۆ ئازادیی و سەرکەوتنی کوردستان دەتوانین وەڵامگۆی ئاواتەکانی هەڤاڵ نینا بین. ئێمەش ئازادی بەڕیز ئۆجەلان وەک هەڤاڵ نینا دەنرخێنین و وەک ئەرکێکی نەتەوەیی هەمان هەڵوێستمان هەیە.\nوەک کۆنگرەی نەتەوەیی کوردستان جارێکی دی سەرەخۆشی خۆمان لە خانەوادەی هەڤاڵ ناهید ئەحمەدی و گەلی کوردستان دەکەین، هیوادارین جێگای بەهەشت بێت.\n#ناهید ئەحمەدی | #14-03-2019 |\n1. 👁 14-03-2019\n1. 👁 نینا ئەحمەدی - ناهید ئەحمەدی\n📅 رۆژی دەرچوون: 14-03-2019\n➕ ئەم بابەتە لەلایەن: (هاوڕێ باخەوان)ەوە لە: Mar 14 2019 7:55PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Mar 18 2019 9:53AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Mar 18 2019 9:53AM باشترکراوە


لە یادی دووسەدساڵەی لەدایکبوونیدا، پەردە لەسەر پەیکەری مارکس لادەدرێت!! – hkkurdistan\nHome 6 ئەرشیفی بابەتەکان 6 لە یادی دووسەدساڵەی لەدایکبوونیدا، پەردە لەسەر پەیکەری مارکس لادەدرێت!!\nلە یادی دووسەدساڵەی لەدایکبوونیدا، پەردە لەسەر پەیکەری مارکس لادەدرێت!!\n٥ ئایار، دووسەد ساڵ بەسەر لەدایک بوونی مارکسدا تێپەردەبێت… بە بۆنەیەوە پەیکەرێکی بڵند باڵای پینج مەتری، بۆ بڵندبەرزی ئینسانی و کەسایەتی سیاسی شۆرشگێر و فەیلەسوف و ئابوریناس و رێنشاندەری رزگاری ئینسان لە ستەم و نابەرابەری نیزامی دیلیهێنەری سەرمایەداری، مارکس دروستکراوە و وابریارە ٥ ئایار لەشاری تیری ئەڵمانیا، شوێنی لەدایک بوونی لە مەراسیمێکدا پەردە لەسەر ئەو پەیکەرە لاببرێت…\nدانانی پەیکەری مارکس دوای دووسەد ساڵ بەسەر لەدایکبوونیدا، زیندوراگرتنی یادی دووسەدساڵەی… ئاماژەیە بۆ زیندووبون وراست و دروستبوونی و لەسەر حەق بوونی مارکس. دوای ئەو هەموو هێرشەی کە بەشکستی بلۆکی شەرق و داکوژانی سۆسیالیزمی دەوڵەتی لە روسیادا کرایە سەر مارکس و مارکسیزم و بیروباوەرەکانی مارکس، کەچی تا ئێستا قین لەدڵترین رەخنەگرانی کۆمۆنیزم و مارکس و مارکسیزم ناتوانن ئەو راستیە رەتبکەنەوە کە مارکس تێروانین و تیزەکانی توانیویەتی تیگەیشتی ئینسان بۆ میژووی مرۆڤایەتی لە رەگ و ریشەوە بگۆرێت…\nبۆچوون و لێکدانەوەکانی مارکس کە لە نووسین و تیزو پرکتیکی شۆرشگێرانەیدا، بەرجەستە بووە، دەوڵەمەندترین و سازشهەڵنەگرترین رەخنەی تیئۆری و فکری و سیاسی و پراکتیکی بووە لە سیستەمی سەرەوخوارو دیلیهێنەری سەرمایەداری…\nسەرمایەداری لەکاتی سەرهەڵدانیەوە، بە کۆنی و تازەیەوە، بەو بەرگ و شیوازو سیما و روخسارە ماکیاژکراوەکانیەوە… بەسەردەمی پێ گرتن و گەشەیەوە، بە دەورانی رەونەق و ئەزمەیەوە،… تا بەنەمر نیشاندانی سەرمایەداری لەچەند دەهەی رابردوودا… دەتوانرێت و سانایە لەوە تێبگەین کە سەرمایەداری وەکو هەر دیاردەو چینێکی کۆمەڵایەتی، دەکرێت بمرێت و بەخەباتی و رێکخراو و یەکگرتوانەی خودی گۆرهەڵکەنانی سەرمایەداری” چینی کرێکار” بە گۆڕ بسپێردرێت..\nمارکس یەکەم کەس بوو پێناسەی راستەقینەی دیاردەیەکی میژووی کرد بەناوی سەرمایەداری و نیشانیدا کەچۆن پێی گرتوەوە سەری هەڵداوە، و بەچ قانونمەندیەک دەجوڵێت و تایبەتمەندیەکانی چین و چۆنیش دەتوانرێت لە بەین ببرێت… مارکس پەردەی لەسەر دیاردەیەکی هەستپێنەکراو بەناوی ئەلگۆی بەهەم هێنانی سەرمایەداری لادا…\nئەمرۆ بۆرژوازی لە دڵی ئەزمەو قەیرانگرتووی خۆیدا، ناچارە دان بنێت بە رۆڵی مارکس و تیروانینەکانیدا، بەو جۆرەی خۆیان دەیانەوێت و مەبەستیانە… ئەوان دەیانەوێت… مارکس تەنها وەکو ئابوری ناسێکی روت و دوور لە سیاسەت و شۆرشگیر و خەباتکار… دەرخواردی کۆمەڵگە بدەن.. بەڵام راستی دروستی بۆ چوونەکان و تیزەکانی، تا پراکتیکی و شۆرشگیربوونی مارکس راستیەکە ناتوانرێت نادیدە بگیرێت… بۆیە مارکس هەر زیندووە و تا ئەوکاتەش نیزامی سەرمایەداری و شێوەی بەرهەم هێنانی سەرمایەداری بمینێ…ناو و کارنامەو رۆڵی مارکس وەکو سەرمایەداری کیشوەر بڕ و دەمێنتەوە… دوای دووسەد ساڵ بەسەر مەرگی مارکسدا، دروستکردنی پەیکەری بڵندباڵا لە برنۆز و لە وڵاتی غولائاسای ئابوری سەرمایەداری” چین” دا و دانان و لابردنی پەردە لە ئەڵمانیادا، نیشانەی سەردانەواندنە لەبەرامبەر ئەو ئینسانەدا کە لەگەڵ هاوڕیکەی ئەنگڵسدا، توانیان تیگەیشتنی ئینسان، لە رەگەوە بۆ کۆمەڵگە و دیاردەی سیستەمی سەرمایەداری بگۆرن…


زایینی: ٢٩-٠١-٢٠١٨ - هەتاوی: ١٣٩٦/١١/٠٩ - ١٢:٢٦ تاران قه‌باره‌ی فۆنت:\nکوردستان میدیا: یەکێک لە نیزیکانی زیندانی سیاسی مەحکووم بە ئێعدام "هیدایەت عەبدوڵاپوور" ڕایگەیاندووە: بڕیاری دادگا بە گوشاری ناوەندە ئەمنیەتییەکانی ڕیژیم بووە.\nئاژانسی هەواڵدەریی کوردپا سەبارەت بە وردەکارییەکانی سەپاندنی ئەم حوکمە بەسەر هیدایەت عەبدوڵانژاد، لەگەڵ یەکێک لە نزیکانی ناوبراو وتووێژێکی ئەنجام داوە.\nئەم کەسە کە بەهۆکاری ئەمنیەتییەوە ،شوناسی ڕانەگەیەندراوە بە ئاژانسی کوردپای گوتووە: پاش ئەوەیکە حوکمی ئیعدامی هیدایەت عەبدوڵاپوور لە لقی ٤٧ی دیوانی باڵای وڵات ڕەت کرایەوە و نێردرایەوە بۆ دادگای ورمێ، هیدایەت عەبدوڵاپوور لە لقی دووی دادگای ئینقلابی ئەو شارە دادگایی کرا و بۆ دووهەمین جار لە سەر داوای حیفازەت ئیتلاعات، حوکمی ئێعدام بە سەردا سەپا.\nئەو سەرچاوەیە هەروەها دەڵێت: پارێزەری دۆسیەی ئەو زیندانییە کوردە، بە ناوی "نەجەفی" بە بنەماڵەی عەبدوڵاپووری ڕاگەیاندووە، کە لێرە یاسا سەروەر نییە و ناوەندە ئیتلاعاتی و ئەمنیەتییەکانی زاڵ بە سەر یاسان و بڕینەوەی حوکمی ئێعدام بە سەر کوڕەکەیان، بە پشتبەستن بە ڕاپۆرتەکانی حیفازەت ئیتلاعاتی سپای پاسدارانی شاری ورمێ بووە.\nبە وتەی ئەو سەرچاوە ئاگادارە، ئەو زیندانییە سیاسییە کوردە لە یەکەم دادگایی کردنیدا، بە سەرۆکایەتی "شێخلوو" و لە دادگایی کردنی دووبارە بە سەرۆکایەتی دوو دادوەر بە ناوەکانی "سەعید ئەحمەدی" و "قازی قازی زادە" بە ئێعدام مەحکووم کراوە.\nناوبراو دەڵێت: عەبدوڵاپوور لە یەکەم دادگاییە چەند خولەکییەکەیدا، بە ئێعدام مەحکووم و لە رەوتی لێکۆڵینەوەکان لە بوونی پارێزەر بێبەری بووە.\nناوبراو دەڵێت: بنەماڵەی ئەو زیندانییە سیاسیە کوردە، بە دەرکردنی ئەو حوکمە نارەزایەتییان دەبڕیووە و لە دادگای پێداچوونەوەی پارێزگای ورمێش مافی ناڕەزایەتی دەربڕین سەبارەت بەو حوکمە بەرچاو دەکەوێت.\nناوبراو لە کۆتاییدا بە ڕەت کردنەوەی ئەو تۆمەتانە بەو زیندانییە سیاسییە کوردە دراوە، بە کوردپای ڕاگەیاندووە: هیدایەت عەبدوڵاپوور هیچ کات هەوڵی چەکدارانەی دژی حکوومەتی ئێران ئەنجام نەداوە و هێزە ئیتلاعاتییەکان، بۆ دانپێدانانی زۆرەملی و تاوانی دروست کراو، ناوبراویان بۆ ماوەی ١٣٥ ڕۆژ لە گرتووخانەی حیفازەت ئیتلاعاتی سپای پاسدارانی شاری ورمێ ڕاگرتووە و ئازار و ئەشکەنجەی ئەو زیندانییە کوردەیان داوە.\nبەوتەی ناوبراو، شوێنی لێدان و ئەشکەنجەی هێزە ئیتلاعاتییەکان لە سەر جەستەی ئەو زیندانییە سیاسیە کوردە بە ڕوونی بەرچاو دەکەوێت.


كه‌سایه‌تى ده‌سه‌ڵاتخواز .\nئه‌ریك فرِۆم, ,\nوه‌رِگیرانى له فارسییه‌وه بۆ كوردى: ئاریا ئه‌حمه‌دى\n" ئه‌م بابه‌ته له ژماره‌ى 51ى گۆڤاری سه‌رده‌م بڵاوبۆته‌وه"\nتیَبینى وه‌رِگیَری فارسی:\nئه‌ریك فرِۆم (erich fromm ) له دیارترین نویَنه‌رانى قوتابخانه‌ى ده‌رونناسی هیۆمانیستییه‌و ساڵی (1900) له شاری (فرانكفۆرت/ماین)ى ئه‌ڵمانیا له‌دایك بووه. فرِۆم ساڵى (1927) خویَندنى له به‌شی ده‌روون شیكاری زانكۆی به‌رلین ته‌واو كردو له ساڵه‌كانى (1929 بۆ 1932) وه‌ك مامۆستاى ده‌رونناسی له زانكۆی زانسته كۆمه‌ڵایه‌تیه‌كانى فرانكفۆرت وانه‌ى وته‌وه. فرِۆم پاشان ساڵی (1934 ) واته ساڵیَك پاش به ده‌سه‌ڵات گه‌یشتنى نازیه‌كان له ئه‌ڵمانیاوه رِۆیشت بۆ ئه‌مریكاو له زانكۆ باوه‌رپیَكراوه‌كانى (نیۆیۆرك)و (كۆلۆمبیا)و (كۆلورادۆ)ى ئه‌و وڵاته ، وه‌ك مامۆستاى ده‌رونناسی سه‌رقاڵی وانه وتنه‌وه بوو. فرِۆم هه‌وڵى ده‌دا هه‌ڵسه‌نگیَنه‌رانه په‌ره‌و بایه‌خ بدات به قوتابخانه‌ى ده‌رون شیكاری (زیگمۆند فرۆید). ئه‌و خۆی سه‌رقاڵ كردبوو به پرسیارگه‌لیَكى قوڵی كۆمه‌ڵایه‌تى، كولتووری ، فه‌لسه‌فی و ده‌رونناسی. به تایبه‌تى هه‌وڵی ئه‌وه‌ى ده‌دا لیَكۆڵینه‌وه بكات له‌سه‌ر ئه‌و پیَشمه‌رجه سایكۆلۆژیانه‌ى بۆ پیَكهاته‌ى كۆمه‌ڵایه‌تى رِه‌چاو ده‌كران. ئه‌ریك فرِۆم به وردى چاودیَری گۆرانكارییه سیاسى و كۆمه‌ڵایه‌تیه‌كانى ئه‌ڵمانیاى ده‌كرد له سه‌رده‌مى ده‌سه‌ڵاتداریَتى فاشیسمداو، چه‌ندین نووسراوه‌و تویَژینه‌وه‌ى وردبینانه‌ى له‌بواری شرِۆڤه‌كردنى سایكۆلۆژیانه‌ى خه‌ڵكى فاشیزم بڵاوكرده‌وه. زۆربه‌ى به‌رهه‌مه‌كانى فرِۆم بۆ یه‌كه‌مین جار له ئه‌مریكا بڵاوبوونه‌وه‌و دواتر وه‌رِگیَردرانه سه‌ر زمانه‌كانى دیكه. به‌شیَك له به‌رهه‌مه‌كانى ئه‌ریك فرِۆم كه ساڵى (1980 ) كۆچی دوایی كرد، بریتین له : (ده‌رون شیكارى و دین) ، (ده‌رونناسى و كولتوور) ،( زمانه له‌بیركراوه‌كان) ، ( په‌یامى فرِۆید) ، (بودیسم و ده‌رون شیكاری) ، (جوزمه‌كانى مه‌سیح) و (تویَكارى ، ویَرانگه‌ری مرِۆڤ) .\nئه‌ریك فرِۆم له لیَكۆڵینه‌وه‌یه‌كیدا كه وه‌رِگیَرانه‌كه‌ى له خواره‌وه ده‌كه‌ویَته به‌رچاوتان سه‌رقاڵی رِاڤه‌و لیَكۆڵینه‌وه‌ى وردبینانه‌ى رِۆڵی ده‌سه‌ڵاتخوازى ده‌بیَت له ناو كۆمه‌ڵگادا. فرِۆم له‌م وتاره‌یدا، به پشت به‌ستن به رِوانگه‌ى كانت له بواری فه‌لسه‌فه‌ى رِۆشنگه‌ری، مرِۆڤى ئه‌م سه‌رده‌مه( كه وه‌ك زاتیَكى عه‌قڵگه‌رِا خۆی رزگار ده‌كات له پیَنه‌گه‌یشتوویی مه‌عنه‌وىو مه‌ترسى و به‌رپرسایه‌تى ئازادى خۆی قبووڵ ده‌كات ) له‌گه‌ڵ مرۆڤیَكى پیَنه‌گه‌یشتوو جودا ده‌كاته‌وه كه هه‌رده‌م خۆی به مه‌رجه‌عیَكه‌وه هه‌ڵده‌واسیَت تاوه‌كو به‌رپرسایه‌تى سه‌ربه‌خۆ بوونى نه‌بیَت .فرِۆم به وردى هۆكاره ده‌رونیه‌كانى ئه‌م پیَنه‌گه‌یشتنى مه‌عنه‌وییه ده‌خاته به‌ر باس و به پیَچه‌وانه‌ى رِای گشتی نیشان ده‌دات: كه‌سایه‌تى ده‌سه‌ڵاتخوازى ئه‌كتیڤ (یان به ته‌عبیری خودی فرِۆم مه‌رجه‌عى ده‌سه‌ڵاتى سادیست"ئازاردانى ئه‌وانى تر" ) له‌گه‌ڵ كه‌سایه‌تى ده‌سه‌ڵاتخوازى شویَن هه‌ڵگر یان مازوخیست(خۆ ئازارده‌ر)، سه‌ره‌رِاى جیاوازییه رِواڵه‌تیه‌كانیان پیَوه‌ندییه‌كى نه‌پساوه‌یان پیَكه‌وه هه‌یه. فرۆم جه‌خت له‌سه‌ر ئه‌وه ده‌كاته‌وه كه هه‌ردوو چه‌شنى كه‌سایه‌تى ده‌سه‌ڵاتخواز خاوه‌ن تایبه‌تمه‌ندیگه‌لیَكى هاوبه‌شی وه‌ك پیَنه‌گه‌یشتوویی مه‌عنه‌وى و ترسیَكی قوڵى ده‌رونین. فرِۆم له هه‌مان كاتدا ئاگاداری جیاوازى نیَوان ده‌سه‌ڵاتخوازى عه‌قڵگه‌رایه له‌گه‌ڵ ده‌سه‌ڵاتخوازى عه‌قڵ رِه‌تین(عه‌قڵ په‌رِیَن ، ناعه‌قڵانى).\nرِوانگه‌كانى ئه‌ریك فرِۆم بۆ ئیَمه كه له نیشتمانى خۆماندا له‌گه‌ڵ خراپترین شیَوه‌كانى ده‌سه‌ڵاتخوازى عه‌قڵ رِه‌تیَن به‌رِه‌و رِووین و تازه له قۆناغى ده‌ستپیَكردنى كیَشمه‌كیَشیَك داین بۆ كۆتایی هیَنان به (پیَنه‌گه‌یشتوویی خۆكرده‌ى مه‌عنه‌وى) ، خاوه‌ن گه‌لیَك خاڵی فیَركارییانه‌و پرِ بایه‌خه.\nمه‌به‌ستمان له(كه‌سایه‌تى ده‌سه‌ڵاتخواز) چیه؟ وه‌ك باوه جیاوازى هه‌یه له نیَوان مرِۆڤیَك كه خوازیاری خستنه ژیَر رِكیَف و كونترِۆڵ و سه‌ركوتى كه‌سانى دیكه‌یه، له‌گه‌ڵ مرِۆڤیَك كه خوازیاری گویَرایه‌ڵی و فه‌رمانبه‌ری وبچوك بوونه‌وه‌یه.\nهه‌ندیَك جار ئه‌گه‌ر بمانه‌ویَت بۆ ئه‌م مه‌سه‌له‌یه له ده‌سته‌واژه‌ى جوانتر كه‌ڵك وه‌رِبگرین، ده‌توانین (رِابه‌ر)و (پیَرِه‌و) به كار بهیَنین. ئه‌گه‌ر له زۆر بواره‌وه جیاوازى هه‌بیَت نیَوان فه‌رمانبه‌ران وفه‌رمانده‌ران ، ئه‌وا ئه‌وه‌نده‌ش له رِاستیدا هه‌ردوو جۆر یان به ده‌ربرینیَكى دیكه هه‌ر دوو چه‌شنى كه‌سایه‌تى ده‌سه‌ڵاتخواز پیَوه‌ندییه‌كى نزیك و نه‌پساوه‌یان پیَكه‌وه هه‌یه.\nئه‌و شته‌ى له قۆناغى یه‌كه‌مدا له‌ناخى هه‌ردوو جۆری ده‌سه‌ڵاتخوازدا هاوبه‌شه‌و له رِاستیدا زات و جه‌وهه‌ری كه‌سایه‌تى ده‌سه‌ڵاتخواز پیَك ده‌هیَنیَت، جۆریَك له بىَ تواناییه : بیَ توانایی له پشت به‌ستن به خۆو سه‌ربه‌خۆ بوونى خۆ. یان به ده‌ربرینیَكى دیكه بیَ تواناییه له ته‌حه‌موڵ كردنى ئازادى.\nخاڵی به‌رامبه‌ر كه‌سایه‌تى ده‌سه‌ڵاتخواز، مرِۆڤى باڵغ و پیَگه‌یشتوویه: مرۆڤیَك كه نابیَت خۆی به كه‌سانى دیكه‌وه هه‌ڵبواسیَت. چونكه جیهان به شیَوه‌یه‌كى چالاكانه له مرِۆڤ و شته‌كانى دیكه تیَده‌گات و كه‌ڵكیان لیَوه‌رده‌گریَت. ئه‌مه چ مانایه‌كى هه‌یه؟ منداڵ هیَشتا ده‌بیَت به كه‌سیَكى دیكه‌وه پشت ببه‌ستیَت. له رِوانگه‌ى جه‌سته‌ییه‌وه ئه‌و منداڵه له ناوسكى دایكیدا (له‌گه‌ڵ دایكیدا)ده‌بن به یه‌ك. له رِوانگه‌ى ده‌رونیشه‌وه پاش ئه‌وه‌ى ئه‌و منداڵه هاتنه دونیا، بۆ چه‌ندین مانگ و هه‌ندیَك جار بۆ چه‌ندین ساڵیش ده‌بیَته به‌شیَك له دایك و ناتوانیَت به بیَ ئه‌و ژیان بكات. به‌ڵام منداڵ گه‌وره ده‌بیَت و پیَده‌گات: فیَری پیاسه‌و قسه‌كردن ده‌بیَت و زۆرتر ده‌كه‌ویَته شویَن ئاراسته جیهانیه‌كانى خۆی. منداڵ به به‌شیَك له پیَداویستییه‌كانى مرِۆڤ ده‌ژمیَردریَ و خاوه‌ن دوو جۆره چالاكیه كه ده‌توانیَت كامڵ یان پوخته‌ى بكات. ئه‌و دوو جۆر چالاكیه بریتین له: عه‌شق و عه‌قڵ.\nعه‌شق، په‌یوه‌ندى و په‌یوه‌ست بوونه به دونیایه‌ك كه‌تیایدا سه‌ربه‌خۆیی و سه‌ربه‌ستى پاریَزراو بیَت. مرۆڤیَكى سۆزبه‌خش په‌یوه‌سته به جیهانه‌وه‌و هیچ ترسیَكى نیه،چونكه جیهان ماڵى ئه‌وه‌و به هۆی له‌خۆ دڵنیابوونى ، ده‌توانیَت كه‌متر بیر له‌خۆی بكاته‌وه.\nعه‌شق، ناسینى جیهانه له رِیَى ئه‌زموونى هه‌سته‌وه. به‌ڵام جۆره ناسینیَكی دیكه هه‌یه كه بریتییه له:" تیَگه‌یشتن له رِیگاى هزره‌وه". تیَگه‌یشتنیَكى عه‌قڵى كه جیاوازى هه‌یه له‌گه‌ڵ تیَگه‌یشتنى هۆشی. هۆش به‌كارهیَنانى هزره بۆ گه‌یشتن به ئامانجیَكى تایبه‌تى كرده‌یی.\nكاتیَك مه‌یمونى جۆری (شه‌مپانزی) مۆزیَك له هه‌مبه‌ر قه‌فه‌س به‌دى ده‌كات و ناتوانیَت ئه‌و مۆزه له رِیَی دانه دانه‌ى ئه‌و چیَوده‌ستییانه‌ى كه له‌ناو قه‌فه‌سه‌كه‌داهه‌ن به‌ده‌ست بهیَنیَت، بۆ به‌ده‌ستهیَنانى ئه‌و مۆزه ده‌روات چیَوده‌ستیه‌كان پیَكه‌وه ده‌به‌ستیَته‌وه. ئه‌و مه‌یمه‌نه له‌و حاڵه‌ته‌دا هۆشی ده‌رده‌خات و به كاری ده‌هیَنیَت. ئه‌مه هۆشى ئاژه‌ڵیَكه. هه‌مان هۆشی ده‌سته‌مۆكراو كه لای مرِۆڤه‌كاندا به فام یاخود به تیَگه‌یشتن ناوزه‌د ده‌كریَت. به‌ڵام عه‌قڵ شتیَكى دیكه‌یه. عه‌قڵ جۆره چالاكیه‌كى فكرییه كه هه‌وڵ ده‌دات له رِووكه‌شی شته‌كانه‌وه بگاته ناخ و نیوه‌رۆكیان تاوه‌كو له‌و رِیَگایه‌وه واقعى پشت رووداوو شته نهیَنیه‌كانى بۆ ده‌ركه‌ویَت. هه‌روه‌ها عه‌قڵ هه‌وڵى تیَگه‌یشتن له جه‌وهه‌رو كاكڵى هه‌موو ئه‌و هیَزو نهیَنییانه ده‌دات كه دیاریكه‌رو شویَندانه‌رن له‌سه‌ر دیارده‌گه‌لیَكى دیكه. كاتیَك مرِۆڤ كه‌ڵك له عه‌قڵ وه‌رده‌گریَت ، ئیدى ترس و بیَ دڵنیایی دایناگریَت. واته چۆن له رِیَگاى عه‌شق و هه‌ستى خۆیه‌وه په‌یوه‌ندی به جیهانه‌وه ده‌گریَت ، به‌هه‌مان شیَوه‌یش له رِیَگاى هزرییه‌وه په‌یوه‌ندى ده‌بیَت له‌گه‌ڵ جیهانى خۆیدا.\nمن به مه‌به‌ستی هه‌وڵدان بۆ تیشك خستنه سه‌رو ده‌رخستنى زاتى كه‌سایه‌تى ده‌سه‌ڵاتخواز تایبه‌تمه‌ندى مرِۆڤى پیَگه‌یشتوو ، عه‌قڵگه‌را و سۆزبه‌خشم باس كرد. كه‌سایه‌تى ده‌سه‌ڵاتخواز باڵغ نه‌بووه‌و پیَنه‌گه‌یشتووه. ئه‌و تواناى خۆشه‌ویستى و كه‌ڵك وه‌رگرتن له عه‌قڵی خۆی نیه‌و دواهات یان ئه‌نجامى ئه‌و كاره‌شی زاڵبوونى ترسیَكى قووڵ و ته‌نهایی و گۆشه‌گیر بوونی ده‌بیَت. كه‌سایه‌تى ده‌سه‌ڵاتخواز پیَویستى به هه‌ستیَك هه‌یه بۆ په‌یوه‌ندى كردن كه له رِیَیه‌وه، چ دیكه بۆ گه‌یشتن به‌و هه‌سته پیَویستى به عه‌شق و عه‌قڵ نه‌بیَت . كه‌سایه‌تى ده‌سه‌ڵاتخواز ئه‌و هه‌ستى په‌یوه‌ندییه، له په‌یوه‌ندییه‌كى پیَكه‌وه ژیاندا (symboiotisch ) ده‌بینیَته‌وه. واته له په‌یوه‌ندییه‌ك كه هه‌ست به وه‌ك یه‌كبوونى خۆی ده‌كات له‌گه‌ڵ ئه‌وانى دیكه‌دا. به‌ڵام وه‌ك یه‌كبوونیَك كه له‌سه‌ر بنه‌ماى پاراستنى كه‌سایه‌تى و سه‌ربه‌خۆبوونى خۆی پیَك نایه‌ت به‌ڵكو له‌سه‌ر بنه‌ماى تواندنه‌وه‌و له‌ناوچوونى سه‌ربه‌خۆیی كه‌سایه‌تییه‌تى له‌گه‌ڵ ئه‌وانى دیكه‌دا. كه‌سایه‌تى ده‌سه‌ڵاتخواز پیَویستى به مرِۆڤیَكى دیكه‌یه كه تیایدا بتویَته‌وه. چونكه به ته‌نهایی تواناى ته‌حه‌موڵكردنى ترس و گۆشه‌گیر بوونى نیه.\nلیَره‌دا به سنووری هاوبه‌شی نیَوان دوو جۆر كه‌سایه‌تى جیاوازى ده‌سه‌ڵاتخوازى فه‌رمانبه‌رو فه‌رمانده‌ر ده‌گه‌ین. بۆیه هه‌نووكه به پیَویستى ده‌زانین باس له جیاوازیه‌كانى نیَوان ئه‌م دوو جۆره كه‌سایه‌تییه بكه‌ین:\nكه‌سایه‌تى ده‌سه‌ڵاتخوازى شویَن هه‌ڵگر یاخود به واتایه‌كى دیكه كه‌سایه‌تى مازوخیستى (خۆئازاردان) خوازیاری گویَرایه‌ڵییه‌و نا ئاگاهانه به شویَن ئه‌م ئامانجه دایه كه خۆی بگۆریَت بۆ به‌شیَك له‌یه‌كه‌یه‌كى گه‌وره‌ترو له رِیَگاى خۆهه‌ڵواسین به‌ئه‌وانی دیكه‌وه ببیَت به به‌شیَكى هه‌رچه‌نده بچوك له مرِۆڤ ، دامه‌زراوه یاخود ئایدیایه‌كى (گه‌وره‌تر). رِه‌نگه به راستى ئه‌م مرِۆڤ و دامه‌زراوه‌و ئایدیایه پر بایه‌خ و به‌هیَز بن یاخود به شیَوه‌یه‌كى ساویلكانه له برِواى كه‌سایه‌تى مازوخیستىدا وه‌ك په‌یكه‌ریَكى فووتیَكراو خۆبنویَنن . ئه‌وه‌ى لیَره‌دا پیَویسته باسی لیَبكریَت ئه‌وه‌یه كه ئه‌م كه‌سه یاخود كه‌سایه‌تییه له‌سه‌ر ئه‌و برِوایه‌دا بیَت كه رِابه‌ر،حیزب،ده‌وڵه‌ت یان ئایدیاى (ئه‌و) به‌رجه‌سته‌و به‌هیَزتره‌و خودى خۆیشی كاتیَك به‌هیَزو مه‌زنتر ده‌بیَت كه ببیَت به به‌شیَك له‌م (گه‌وره‌ییه) . دووفاقیه‌تى و پارادۆكسیَك كه له جۆری كه‌سایه‌تى ده‌سه‌ڵاتخوازى شویَن هه‌ڵگردا ده‌رده‌كه‌ویَت ئه‌وه‌یه كه خۆی بچووك ده‌كاته‌وه بۆ ئه‌وه‌ى – وه‌ك به‌شیَك له گه‌وره‌یی- گه‌وره ببیَته‌وه. ئه‌م كه‌سه ده‌یه‌ویَت فه‌رمانبه‌رى و گویَرایه‌ڵى بكات بۆ ئه‌وه‌ى پیَویست نه‌كات خۆی برِیار بدات و به‌رپرسایه‌تى قبووڵ بكات. مرِۆڤیَكى پاشكۆو خۆئازارده‌رى له‌م چه‌شنه، زۆربه‌ى كات له ناخه‌وه ترس دایده‌گریَت و پتر به شیَوه‌یه‌كى نائاگاهانه هه‌ست به بیَ توانایی و بچووك بوونه‌وه‌و ته‌نیایی خۆی ده‌كات . هه‌ر به‌م هۆیه‌وه ده‌كه‌ویَته شویَن ( رِابه‌ر)و ده‌سه‌ڵاتیَكى گه‌وره‌و باڵاتر بۆ ئه‌وه‌ى له رِیَگاى تیَكڵاوبوون و هابه‌شى كردن له‌گه‌ڵیاندا، به ئاسایش بگات و زاڵ بیَت به‌سه‌ر هه‌ستى خۆ به (بچووك بینین). ئه‌و كه‌سه ئاگاهانه برِواى به‌وه هه‌یه كه رِابه‌ر، حیزب، ده‌وڵه‌ت و هه‌ر شتیَكى دیكه‌ى به‌رچاوى ئه‌و، یه‌كسان و په‌رچوو(موعجیزه) ئاساو به‌هیزترینه. كه‌سایه‌تى ده‌سه‌ڵاتخوازى مازوخیستى نا ئاگاهانه هه‌ست به لاوازى و بیَ توانایی خۆی ده‌كات. ئه‌و بۆ زاڵ بوون به‌سه‌ر ئه‌و هه‌سته‌ی پیَویستى به رِابه‌ریك هه‌یه. ئه‌م مرِۆڤى خۆئازارده‌رو فه‌رمانبه‌ره كه ترسی له ئازادى هه‌یه و له ترسی ئازادیدا په‌نا بۆ بت په‌ره‌ستى ده‌بات، مرِۆڤیَكه كه سیستمه ده‌سه‌ڵاتخوازه‌كانى نازیسم و ئیستالینیزم به سه‌ر شانه‌كانیدا زاڵ و جاویدن.\nتیَگه‌یشتن له كه‌سایه‌تى ده‌سه‌ڵاتخوازى شویَندانه‌رو سادیستى( ئازاردانى ئه‌وانى تر)، دژوارتره له تیَگه‌یشتن له كه‌سایه‌تى ده‌سه‌ڵاتخوازى شویَن هه‌ڵگر و مازوخیستى( خۆ ئازارده‌ر). كه‌سایه‌تى ده‌سه‌ڵاتخوازى سادیستى له رِوانگه‌ى لایه‌نگرانییه‌وه له‌خۆدڵنیاو به‌هیَز ده‌رده‌كه‌ویَت ، به‌ڵام له راستیدا ئه‌م كه‌سایه‌تییه‌ش وه‌ك كه‌سایه‌تى مازوخیستى ترسنۆك و گۆشه‌گیره. كه‌سایه‌تى مازوخیستى هه‌ست به هیَز بوونى خۆی ده‌كات چونكه به‌شیَكى گرنگه له شتیَكى گه‌وره‌تردا. كه‌سایه‌تى سادیستى هه‌ست به به‌هیَزبوونى خۆی ده‌كات چونكه ئه‌وانى ترو گه‌ر بۆی بگونجیَت زۆر كه‌سی دیكه له خۆیدا قبووڵ ده‌كات و قوتیان ده‌دات. كه‌سایه‌تى ده‌سه‌ڵاتخوازى سادیستى( ئازاردانى ئه‌وانى تر) هه‌ر وه‌ك چۆن فه‌رمانبه‌ره‌كانى ده‌بنه پاشكۆی، ئه‌ویش ئاوه‌ها ده‌بیَت به پاشكۆو وابه‌سته‌ى ئه‌وان. به‌ڵام ئه‌م ویَناو تیَگه‌یشتنه له رابه‌ر(كه‌سایه‌تى ده‌سه‌ڵاتخوازى سادیستى) هه‌ڵخه‌ڵه‌تیَنه‌ره كه پیَمان وابیَت ئه‌و كه‌سایه‌تییه بۆخۆی ده‌سه‌ڵات و توانای هه‌یه بۆیه له رِوانگه‌ى خۆیی و كه‌سانى دیكه‌شه‌وه به هیَزو به توانا ده‌رده‌كه‌ویَت. ئه‌و رِوانگه هه‌ڵخه‌ڵه‌تیَنه‌ره چونكه نه‌بوونى دڵنیایی و بیَ توانایی قوڵى ئه‌و كه‌سایه‌تییه كاتیَك ده‌رده‌كه‌ویَت كه ده‌سه‌ڵاتى خۆی له ده‌ست دابیَت و چ دیكه نه‌توانیَت كه‌سانى تر قوت بدات و ناچار بیَت پشت به خۆی ببه‌ستیَت.\nكاتیَك وه‌ك نمونه‌یه‌كى ئه‌كتیڤى كه‌سایه‌تى ده‌سه‌ڵاتخواز باس له سادیسم ده‌كه‌م ده‌بیَت لاى زۆریَك له خویَنه‌ران سه‌رسامى دروست بیَت . چونكه وه‌ك باوه له (سادیسم)دا مرِۆڤ له مه‌یلى ئازاردان و دروست كردنى ده‌رد و گرفت بۆ ئه‌وانى دیكه تیَده‌گات. به‌ڵام له راستیدا ئه‌م كاره له (سادیسم) دا دیاریكه‌رو ده‌ستنیشانكه‌ر نییه. رِه‌گ و رِیشه‌ى نمونه دیارو جیاوازه‌كانى سادیسم له‌وه‌دا خۆ ده‌بینیَته‌وه كه به ته‌واوه‌تى مرِۆڤیَكى دیكه بخاته ژیَر ركیَفى خۆیه‌وه و بیكات به ئامیَرو مۆره‌یه‌ك له هه‌مبه‌ر ئیَمه‌دا. ئیراده‌یه‌ى ئیَمه‌یه‌ك كه ده‌بیَت زاڵ بیَت به‌سه‌ر ئه‌وداو به پیَی لیَكدانه‌وه‌مان به شیَوه‌ى رِه‌ها ببین به خاوه‌نى (ئه‌و). بچووك كردنه‌وه‌و كۆیله‌كردنى مرِۆڤیَكى دیكه ته‌نها ئامیَرگه‌لیَكن له خزمه‌ت ئامانجه‌كانى (سادیسم)دا. رِادیكاڵترین ئامیَر بۆ بچوك كردنه‌وه‌و به كۆیله‌كردنى مرِۆڤه‌كانى دیكه، په‌كخستن و سه‌پاندنى بیَ ده‌سه‌ڵاتییه به‌سه‌ریاندا . چونكه هیچ ده‌سه‌ڵاتیَك له‌وه باڵاترو تاڵتر نییه مرِۆڤیَكى دیكه ئازار بده‌یت و ناچاری بكه‌یت ده‌ردو گرفته‌كان قبووڵ بكات بیَ ئه‌وه‌ى بتوانیَت داكۆكى له خۆی بكات.\nهه‌ر وه‌ك ئاماژه‌م پیَكرد كه‌سایه‌تى جۆری ( سادیستى ) هه‌ڵخه‌ڵه‌تیَنه‌ره. ئه‌و له رِواڵه‌تدا خۆی به هیَز نیشان ده‌دات له كاتیَكدا ئه‌ویش به ماناى قوڵى ئینسانى وه‌ك مرِۆڤى جۆری مازوخیستى( خۆ ئازارده‌ر) لاوازه. ئه‌و چه‌نده فه‌رمانبه‌ره‌كانى پیَویستییان پیَی هه‌یه ئه‌ویش به هه‌مان رِیَژه پیَویستى به‌وان هه‌یه‌و ته‌نیا تیَگه‌یشتنیَكى جیاواز كه نیَوان ئه‌م دوو جۆره كه‌سایه‌تییه ده‌سه‌ڵاتخوازه‌دا ده‌رده‌كه‌ویَت ئه‌وه‌یه كه، گوایا فه‌رمانده‌ری فه‌رمانبه‌رو پاشكۆكان سه‌ربه‌ست و سه‌ربه‌خۆیه. به‌ڵام له رِاستیدا ئه‌و دوو جۆره كه‌سایه‌تییه پیَویستى و ته‌واوكه‌ری یه‌كدین.\nواقعى هه‌ردوو جۆره‌ی كه‌سایه‌تى ده‌سه‌ڵاتخواز بۆ رِاستیه‌كى هاوبه‌ش واته خواستى پیَكه‌وه ژیان ده‌گه‌ریَته‌وه. ئه‌م واقعه‌ش تیَگه‌یشتنمان له‌و مه‌سه‌له‌یه‌دا سانا ده‌كات كه بۆ چى مرِۆڤ رِووبه‌رى زۆریَك له كه‌سایه‌تییه ده‌سه‌ڵاتخوازه‌كانى وه‌ك مازوخیستى و سادیستى ده‌بیَته‌وه. چونكه وه‌ك باوه ته‌نیا پیَوه‌ره‌كان *جیاوازن . هه‌موومان ملهورو زۆردارى ماڵ ده‌ناسین كه له‌گه‌ڵ هاوسه‌رو منداڵه‌كانى هه‌ڵسوكه‌وتیَكى سادیستیانه‌ی هه‌یه به‌ڵام له ئیداره‌و له‌به‌رامبه‌ر سه‌رۆكى خۆیدا ده‌بیَت به كارمه‌ندیَكى گویَرایه‌ڵ. ئه‌گه‌ر بمانه‌ویَت نمونه‌یه‌كى دیار بهیَنینه‌وه ده‌توانین ئاماژه به هیتلیَر بكه‌ین. هیتلیَر شه‌یداى ئه‌و هه‌سته ده‌روونیه بوو كه ده‌سه‌ڵاتى ئه‌ڵمانیاو گشت جیهان بگریَته ده‌ست و خه‌ڵك بكات به ئامیَریَكى بیَ گیان و بیَ توانا له ئاست ئیراده‌یه‌ى تاكه‌كه‌سی خۆیدا. ئه‌وه له حاڵیكدا بوو كه خودى هیتلیَر مرِۆڤیَكى پاشكۆو وابه‌سته بوو. وابه‌سته بوو به چه‌پڵه رِیَزان كردنى له لایه‌ن خه‌ڵكه‌وه ؛ به په‌سه‌ند كردن و هاندان و پشتگیری كردنى راویَژكاره‌كانى. هه‌روه‌ها وابه‌سته بوو به‌و شته‌ى كه خۆی به ده‌سه‌ڵاتى باڵاى سروشت و چاره‌نووس و میَژوو ناوى ده‌برد. هیتلیَر بۆ به دی هیَنانى ئایدیاو خواسته‌كانى له ریَبازو باوه‌ره مه‌زهه‌بیه‌كان كه‌ڵكى وه‌رده‌گرت. بۆ نمونه ده‌یگوت: " ئاسمان باڵاترو له پیَشتره له خه‌ڵك، چونكه به‌خته‌وه‌رانه ده‌توانریَت خه‌ڵك هه‌ڵبخه‌ڵه‌تیَندریَت به‌ڵام ناتواندریَت ئاسمان فرِیو بدریَت".ئه‌و ده‌سه‌ڵاته‌ى كه پیَش له خوداو چاره‌نووس و میَژوو هیتلیَرى خسته ژیَر كاریگه‌ری خۆیه‌وه، سروشت بوو. به پیَچه‌وانه‌ى هه‌وڵى (400) ساڵى رِابردوو بۆ زاڵبوون به‌سه‌ر سروشت، هیتلیَر جه‌ختى له‌سه‌ر ئه‌وه ده‌كرده‌وه كه مرِۆڤیَك ده‌توانیَت به‌سه‌ر مرِۆڤیَكى دیكه‌دا زاڵ بیَت به‌ڵام هه‌رگیز ناتوانیَت و نابیَت به‌سه‌ر سروشتدا زاڵ بیَت. ئیَمه تیَكه‌ڵاویه‌كى تایبه‌تى له ئینتیماى مازوخیستى و سادیستى له كه‌سایه‌تى ده‌سه‌ڵاتخوازى هیتلیَردا به دى ده‌كه‌ین: سروشت ده‌سه‌ڵاتیَكى به‌هیَزه كه ده‌بیَت گویَرایه‌ڵى بین به‌ڵام بوونه‌وه‌ره زیندووه‌كان بۆ ئه‌وه هاتونه‌ته دونیاوه كه له ژیَر ده‌سه‌ڵاتى ئیَمه‌دا بن.\nبه بیَ باس كردنى مه‌سه‌له‌یه‌ك كه بۆته سه‌رچاوه‌ى زۆریَك له خراپ لیَكتیَگه‌یشتنه‌كان ، ناتوانین كۆتایی به‌م بابه‌ته واته كه‌سایه‌تى ده‌سه‌ڵاتخواز بیَنین. ئه‌گه‌ر به فه‌رمى ناساندنى ده‌سه‌ڵات و مازوخیسم و كرده‌ى ده‌سه‌ڵات به واتاى سادیسم دیَت، ئایا ئه‌وه به‌و مانایه‌یه كه گشت سه‌رچاوه‌كانى دیكه ده‌سه‌ڵات له‌خۆگری ناوه‌رِۆكیَكى زیانناسانه (pathologisch ) یه ؟ ئه‌و پرسیاره جیاوازی نیَوان ده‌سه‌ڵاتى (عه‌قڵ گه‌را) و ده‌سه‌ڵاتى ( عه‌قڵ رِه‌تیَن) رِه‌چاو ناكات. ئۆتۆریته یان ده‌سه‌ڵاتى عه‌قڵ گه‌را ، قبووڵ كردنى ئۆتۆریته‌یه له‌سه‌ر بنه‌ماى هه‌ڵسه‌نگاندنى شیاوى و لیَهاتوویی . كاتیَك قوتابییه‌ك ئۆتۆریته‌ى مامۆستاكه‌ى قبووڵ ده‌كات به‌و هۆیه‌ى كه زانیاری له‌و زیاتره، ئه‌وه به ماناى هه‌ڵسه‌نگاندیَكى ژیرانه‌یه له‌سه‌ر شیاوبوونى ئه‌و مامۆستایه. منیش ئه‌گه‌ر گه‌شتیاری كه‌شتییه‌ك بم ، ئۆتۆریته‌ى كاپتنى كه‌شتیه‌كه قبووڵ ده‌كه‌م. چونكه له كاتى رِوودانى مه‌ترسیدا فه‌رمانى دروست و پیَویست ده‌دات. ده‌سه‌ڵات یاخود ئۆتۆریته‌ى عه‌قڵ گه‌را له سه‌ر بنه‌ماى په‌ككه‌وتنى عه‌قڵ و رِه‌تكردنه‌وه‌ى من(خود) رِانه‌وه‌ستاوه به‌ڵكوو عه‌قڵ و رِه‌خنه له خۆگرتن و باوه‌ر به‌خۆبوون به مه‌رجیَكى پیَویست داده‌نیَت . ئه‌وه تیَروانینیَك نیه من بچووك بكاته‌وه‌و چاوگه‌ى ده‌سه‌ڵات گه‌وره بكات . ئه‌و تیَروانینه رِیَ خۆشكه‌ره بۆ ئه‌وه‌ى ئۆتۆریته به‌رده‌وام و له هه‌مووشویَنیَك له‌سه‌ر بنه‌ماى شیاوى و لیَهاتوویی باڵاده‌ست بیَت.\nبه‌ڵام ده‌سه‌ڵاتى عه‌قڵ رِه‌تیَن له بنه‌ره‌تدا جیاوازى هه‌یه له‌گه‌ڵ ئۆتۆریته‌ى عه‌قڵ گه‌را، چونكه پشتى به گویَریه‌ڵى كردنى ئیحساسی من (خۆی) به‌ستووه به‌رامبه‌ر به مرِۆڤیَكى دیكه. بۆ ویَنه: " من له‌سه‌ر ئه‌و برِوایه‌م كه ئه‌و له‌سه‌ر هه‌قه. ئه‌ویش نه‌ك له‌به‌ر ئه‌و هۆیه‌ى كه لیَهاتوویی و شیاوى هه‌بیَت و من له رِووى عه‌قڵه‌وه شیاوى ئه‌وقبووڵ بكه‌م". له په‌یوه‌ندى له‌گه‌ڵ ده‌سه‌ڵاتى عه‌قڵ رِه‌تیَندا پیَویسته بگوتریَت گویَرایه‌ڵى و مل نواندنیَكى مازوخیستیانه له ئارادایه. وه‌ك " من خۆم بچووك ده‌كه‌مه‌وه‌و ده‌سه‌ڵات له خۆم گه‌وره‌تر ده‌كه‌م". یان " من ده‌بیَت ئه‌و گه‌وره بكه‌مه‌وه بۆ ئه‌وه‌ى خۆیشم بتوانم وه‌ك به‌شیَك له (ئه‌و)دا گه‌وره ببمه‌وه". ئۆتۆریته‌ى عه‌قڵ گه‌را خاوه‌ن ئه‌و ئینتیماو تایبه‌تمه‌ندییه‌یه كه خۆی گه‌وره‌و مه‌زن بكاته‌وه چونكه " (من) هه‌رچى پتر تیَبگه‌م و فیَر ببم مه‌وداى خۆم له‌گه‌ڵ چاوگه‌ى ده‌سه‌ڵاتدا كه‌م تر ده‌كه‌مه‌وه". به‌ڵام ده‌سه‌ڵاتى عه‌قڵ رِه‌تیَن خاوه‌ن ئه‌و ئینتیماو تایبه‌تمه‌ندییه‌یه كه خۆی بچووك بكاته‌وه‌و ماوه‌ى وابه‌سته بوونه‌كه‌شی زیاتر بكات. " من هه‌رچه‌نده ماوه‌ى پاشكۆو وابه‌سته بوونم پتر بكه‌م لاوازتر ده‌بم بۆیه پیَویستیم به گویَرایه‌ڵى و خۆ هه‌ڵواسینم به چاوگه‌ى ده‌سه‌ڵات زیاتر ده‌بیَت".\nگه‌وره‌ترین بزووتنه‌وه دیكتاتۆریه‌كانى سه‌رده‌مى ئیَمه له‌سه‌ر بنه‌ماى ده‌سه‌ڵاتى عه‌قڵ رِه‌تین به‌رده‌وام بوون و (به‌رده‌وامن). په‌یژه‌ى سه‌ركه‌وتنى ئه‌و دیكتاتۆرانه هه‌ست و لاوازى و ترس و پشتگیری كردنى تاكى گویَرایه‌ڵ بووه له رِیَبه‌رایه‌تى كردنیان. به‌ڵام گشت كولتووره رِاهیَنه‌رو مه‌زنه‌كانى دونیا له‌سه‌ر بنه‌ماى ئۆتۆریته‌ى عه‌قڵگه‌رى به‌رده‌وام بوون: له‌سه‌ر شانى ئه‌و مرِۆڤانه‌ى كه شیاو بوون و ئه‌ركى پیَسپیَردراوى خۆیان له بوارى مه‌عنه‌وى و كۆمه‌ڵایه‌تى به ئه‌نجام گه‌یاندو له‌و رِووه‌شدا پیَویستییان به‌وه نه‌بوو كه شه‌یداى ده‌سه‌ڵاتى عه‌قڵ رِه‌تیَنى ئه‌وانى تر بن و پشتیان پیَ ببه‌ستن.\nحه‌ز ده‌كه‌م پیَش له كۆتایی پیَهیَنانى ئه‌م باسه جه‌خت له‌سه‌ر ئه‌وه بكه‌مه‌وه كه پیَویسته ئامانجى مرِۆڤ ئه‌وه بیَت كه خۆی وه‌ك سه‌رچاوه‌ى ده‌سه‌ڵات ببینیَت. واته له مه‌سه‌له ئه‌خلاقیه‌كاندا به ویژدان و له مه‌سه‌له هزریه‌كاندا خاوه‌ن برِواو له مه‌سه‌له ئیحساسیه‌كاندا رِاستگۆ بیَت. مرِۆڤ ئه‌و كاته ده‌توانیَت ببیَت به خاوه‌نى ئه‌و ده‌سه‌ڵاته ده‌روونییه كه وه‌ك پیَویست پوخته‌و باڵغ بیَت بۆ ئه‌وه‌ى تیَگه‌یشتنى له ژیان، به عه‌قڵ وعه‌شقه‌وه بیَت. گه‌شه‌پیَدانى ئه‌م تایبه‌تمه‌ندیانه بنه‌مایه‌كه بۆ ده‌سه‌ڵاتى تاكه‌كه‌سی و له رَیَگاى ئه‌ویشه‌وه بناغه‌یه‌كه بۆ دیموكراسی سیاسی.


◄ Sonuç: Found 113, page 1 of 12 Items per page: 🗐 1 🗐 5 🗐 10 🗐 25 🗐 50 🗐 100\n👁 Bu başlık 7,593 defa görüntülendi\n📝 YNDK پشتیوانی بۆ ریفراندۆم و سەربەخۆیی کوردستان دووپاتدەکاتەوە Belgeler\n📅 Da eklendi Oct 9 2017 3:25PM\n- جەماوەری دڵسۆزی کوردستان... - حیزب و لایەن و هێ [ Daha... 👁] ✖ ✖ ✖ 0 1 ✔ 93% ✍ H.B. 9-10-2017 15:25:06\n📝 ئازاد جندیانی: ریفراندۆمی سەربەخۆیی بخەنە دەرەوەی گەمە سیاسییەکان Belgeler\n📅 Da eklendi Jun 9 2017 5:40AM\n👁 Bu başlık 7,076 defa görüntülendi\nئازاد جندیانی ئەندامی پێشووی مەکتەبی سیاسیی یەکێتی [ Daha... 👁] ✖ ✖ 0 1 ✔ 99% ✍ E.Î.F. 9-6-2017 5:40:51\n📕 ئاکام و دەرهاویشتە ئابورییەکانی ئەنجامدانی ریفراندۆم Kütüphane\n📅 Da eklendi Aug 14 2017 9:29AM\n👁 Bu başlık 3,730 defa görüntülendi\nئەنوەر کەریم بزووتنەوەی گۆڕان 2017 [ Daha... 👁] 📕 ✖ 0 0 ✔ 99% ✍ H.B. 14-8-2017 9:29:16\n📝 ئاکامەکانی هەڵبژاردنی سەرکۆماری، رێفراندۆمێکی واتادار Belgeler\n📅 Da eklendi Jun 18 2013 8:47AM\n👁 Bu başlık 8,250 defa görüntülendi\nهاونیشتمانە ئازادیخوازەکان! خەڵکی خەباتکاری کورد [ Daha... 👁] ✖ ✖ ✖ 0 0 ✔ 74% ✍ H.B. 18-6-2013 8:47:06\n📊 ئەنجامی ریفراندۆم لە شارەدێی بنگرد Anket ve istatistik\n📅 Da eklendi Sep 26 2017 1:12PM\n👁 Bu başlık 2,726 defa görüntülendi\nبەپێی ئه و زانیاریانەی دەست خەندان کەوتوون، لە شا [ Daha... 👁] ✖ ✖ ✖ 0 1 ✔ 89% ✍ H.B. 26-9-2017 13:12:19\n📝 ئەنجومەنی باڵا دوایین بڕیار لەبارەی ریفراندۆمەوە دەدات Belgeler\n📅 Da eklendi Sep 24 2017 10:34PM\n👁 Bu başlık 2,402 defa görüntülendi\nڕۆژی یەکشەممە 24ی9ی2017 لە سەلاحەدین ئەنجوومەنی با [ Daha... 👁] ✖ ✖ ✖ 0 1 ✔ 91% ✍ H.B. 24-9-2017 22:34:33\n👁 Bu başlık 3,637 defa görüntülendi\n👁 Bu başlık 3,240 defa görüntülendi\n📝 ئەنجومەنی ناوەندی یەکێتی لەبارەی ئەنجامدانی ریفراندۆم هاتەدەنگ Belgeler\n📅 Da eklendi Sep 24 2017 10:37PM\nلە ئەنجومەنی ناوەندییەوە بۆ بەڕێزان/ هەڤاڵ کاک کۆ [ Daha... 👁] ✖ ✖ ✖ 0 1 ✔ 93% ✍ H.B. 24-9-2017 22:37:16


TUE, 18 MAY 2021 04:26 Erbil, GMT +3\nTUE, 13 OCT 2020 13:13 | KDP.info\nله كۆبوونه‌وه‌كه‌دا سه‌رۆك نێچیرڤان بارزانى، دووباره به ناوى گه‌ل و حكوومه‌تى هه‌رێمى كوردستانه‌وه پرسه و سه‌ره‌خۆشى له میر و گه‌ل و حكوومه‌تى كوێت كرد و هاوخه‌مى و هاوسۆزیى خۆى و گه‌لى كوردستانى بۆ له‌ده‌ستدانى خوالێخۆشبوو میرى پێشووى كوێت ده‌ربڕى، هه‌روه‌ها پیرۆزباییى ده‌ستبه‌كاربوونى له میرى تازه كرد و هیواى سه‌ركه‌وتنى بۆ خۆى و پێشكه‌وتنى بۆ كوێت خواست، لاى خۆیه‌وه به‌ڕێز میرى كوێتیش سوپاسى هاوسۆزى و سه‌ردانى به‌ڕێز سه‌رۆكى هه‌رێمى كوردستانى كرد.\nله كۆبوونه‌وه‌كه‌دا هه‌ردوولا په‌یوه‌ندییه‌كانى هه‌رێمى كوردستان و كوێتیان تاوتوێ كرد و جه‌ختیان له په‌ره‌پێدانیان له هه‌موو بواره‌كاندا كرده‌وه. سه‌رۆك نێچیرڤان بارزانى، سوپاسى پشتگیرى و هاوكارییه مرۆییه‌كانى كوێتى بۆ هه‌رێمى كوردستان كرد به‌تایبه‌تیش یارمه‌تییه‌كانى بۆ ئاواره‌كانى سووریا و په‌نابه‌رانى عێراق له هه‌رێمى كوردستان، هه‌روه‌ها سوپاسى رۆڵ و كار و چالاكییه‌كانى كونسولخانه‌ى گشتیى كوێتى له هه‌رێمى كوردستان كرد.\nتاوتوێكردنى چه‌ند پرسێكى جێى بایه‌خى هاوبه‌ش، لایه‌نێكى دیكه‌ى كۆبوونه‌وه‌كه بوو كه شاندێكى یاوه‌رى به‌ڕێز سه‌رۆكى هه‌رێمى كوردستان ئاماده‌ى بوون.


سلێمانی.. ئاماری مانگی ئابی لیژنەی سەرتاشخانەكان بڵاوكرایەوە – تۆڕی میدیایی خەڵک\nتەنها شەش پسوڵەی سەرپێچی هەبووە\nلیژنەی سەرتاشخانەكانی قائیمقامیەتی سلێمانی ئاماری كاروچالاكی مانگی رابردوی خۆی بڵاودەكاتەوە كە زۆرترین سەردانی ئەنجام داوە و تەنها شەش پسوڵەی سەرپێچی تۆماركردوە.\nئەمڕۆ سێشەممە (31ـی ئابی 2021) لیژنەی سەرتاشخانەكانی سەر بە لیژنە هاوبەشەكانی قائیمقامیەتی سلێمانی ڕاپۆرتی مانگانەی خۆی بڵاوكردەوە كە تیایدا هاتووە، لە ئەنجامی سەردانە بەردەوامەكانی لیژنەكە بۆ پشكنینی سەرتاشخانەكان لەڕوی پابەندبون بەمەرجەكانی تەندروستی و جێبەجێكردنی رێنماییەكانی دیكەی كاركردن، لە مانگی رابردودا (330) سەرتاشخانە بەسەر كراونەتەوە، لەكۆی ئەو ژمارەیە تەنها شەش پسوڵەی سەرپێچی تۆماركراوە.\nراپۆرتەكە ئاماژەی بۆ ئەوەكردووە، لەمانگی رابردودا لیژنەی سەرتاشخانەی قائیمقامیەت (46) پسوڵەی ئاگاداركردنەوەی بۆ سەرتاشخانەكان كردوە كە پابەندی مەرجەكانی كاركردن بن، بەپێچەوانەوە رووبەڕووی رێكاری یاسایی دەكرێنەوە، ئەو مەوادانەی بەهۆی خراپبون و بەسەرچونییەوە لیژنەكە دەستی بەسەرداگرتوە بریتییە لە (96) جێڵی قژ و (48) شفرە لەگەڵ چوار شەمع.\nئەوەشی روونكردووەتەوە، لە مانگی رابردودا زۆرترین سەردانیان ئەنجام داوە و كەمترین سەرپێچییان تۆماركردوە، بەشێكی زۆری سەرتاشخانەكان پابەندن بە مەرج و رێنماییەكانی كاركردنن هەربۆیە (29) سەرتاشخانە لەلایەن لیژنەكەوە سوپاسیان ئاراستە كراوە.\nد.كاروان: پێویستە سەركردایەتی سیاسی كورد نەبێتە بەرداشی ململانێی توركیا و فەڕەنسا\nخەڵك گەنجێكی پارێزگای سلێمانی كچان فێری دانانی كاشی دەكات و دەڵێت كچانی كورد خاوەن تواناو لێهاتوییەكی زۆرن ئەگەر دەرفەتیان پێبدرێت. (زیاتر…)\nوێنە.. لە سلێمانی خێرخوازێك نەخۆشخانەیەكی تایبەت بە شێرپەنجە دەكاتەوە\nخەڵك لە سلێمانی خێرخوازێك بە بڕی 6 ملیۆن دۆلار نەخۆشخانەیەكی تایبەت بە شێرپەنجە دروست دەكات. (زیاتر…)\nخەڵك لەڕووداوێكی هاتووچۆدا لەسەر ڕێگای تەكیە - سلێمانی كەسێك گیانی لەدەستدا و سێ كەسی تریش برینداربوون. بەڕێوەبەرایەتی تەندروستی چەمچەماڵ لە…\nخەڵك- هاتوچۆی سلێمانی شۆفێران ئاگادار دەكاتەوە لەوەی بەرزە پردی كۆبانێ نۆژەن كراەوەتەوە و لە كاتژمێر 12 ی ئەمڕۆەوە دەكرێتەوە. (زیاتر…)\nدووەمین پێشانگای تایبەتی ئێران لە سلێمانی بەڕێوە دەچێت\n27 شوبات 2021 9.30 pm\nخەڵك-بەشی هەواڵ سەركونسوڵی كۆماری ئیسلامی ئێران لە سلێمانی ڕایگەیاندووە دووەمین پێشانگای تایبەتی كۆماری…\n11 حوزەیران 2021 11.10 am\nخەڵك- درەنگانی شەوی رابردوو، سێ كرێكاری عەرەب لە سلێمانی خاوەن كارەكەیان كوشت و ئۆتۆمبێلەكەیان برد و هەڵهاتن.\n19 ئاب 2021 11.21 pm\nخەڵك بڕیارە لەشاری سلێمانی خولی چواردەهەمین پێشانگای نێودەوڵەتی سلێمانی DBX بە بەشداری ١٦٠ كۆمپانیای ناوخۆی و…


Ligue 2 - لێنز vs ئۆکسێر - Soccer - Yariga - Results, fixtures, tables and statistics\nئاجاکسیۆ vs. نیۆرت شاتورتوغ vs. برێست لو هاڤر vs. تۆرس کلێمۆنت vs. پاریس ڕێیمس vs. نیمێس کوێڤییازی vs. لۆریێنت گازێلێک ئەجاکسیۆ vs. ڤالێنسیان نانسی vs. ئۆرلێنس بۆرگ پێرۆناس vs. سۆشۆ لێنز vs. ئۆکسێر\nلێنز vs ئۆکسێر 2-1\nستادی دفێلیکس بۆیارت (Lens)\nCristian López (G) 47' (دروستکرا لە لایەن: Karim Hafez)\nW. Mesloub (G) 51' (دروستکرا لە لایەن: K. Fortuné)\n81' F. Fumu Tamuzo (G) (دروستکرا لە لایەن: L. Fomba)\n'73 بۆ F. Aye\n'83 بۆ C. Bayala\n'76 بۆ T. Ephestion\n'88 بۆ ف. دوپلاس\n'73 بۆ I. Sangaré\n'76 بۆ S. Diarra\n'83 بۆ Cristian López\nف. دوپلاس (FRA)\n'88 بۆ ب. دیا دیێدێ\n30 J. Vachoux گ\n7 W. Mesloub 51'\n9 Cristian López 47'\n18 S. Diarra 73'\n26 ب. دیا دیێدێ\nڕاهێنەر: E. Sikora\n14 F. Fumu Tamuzo 81'\n31 L. Fomba 21'\n16 V. Belon گ\n19 ف. دوپلاس بۆ ب. دیا دیێدێ 88'\n28 T. Ephestion بۆ S. Diarra 76'\n31 C. Bayala بۆ Cristian López 83'\n11 F. Aye بۆ I. Sangaré 73'\n14/01/19 LI2 ڕێد ستار 1 - 0 لێنز بینینی ڕووداوەکان زانیاری زیاتر لەسەر ئەم یارییە\n19/01/19 LI2 لێنز 2 - 1 نانسی بینینی ڕووداوەکان زانیاری زیاتر لەسەر ئەم یارییە\n28/01/19 LI2 ترۆیس 1 - 0 لێنز بینینی ڕووداوەکان زانیاری زیاتر لەسەر ئەم یارییە\n09/02/19 LI2 لێنز 0 - 0 مێتز زانیاری زیاتر لەسەر ئەم یارییە\n17/02/19 LI2 سۆشۆ 13 : 00 لێنز زانیاری زیاتر لەسەر ئەم یارییە\n25/02/19 LI2 لێنز 20 : 45 نیۆرت زانیاری زیاتر لەسەر ئەم یارییە\n02/03/19 LI2 پاریس 15 : 00 لێنز زانیاری زیاتر لەسەر ئەم یارییە\n15/03/19 LI2 گازێلێک ئەجاکسیۆ - لێنز زانیاری زیاتر لەسەر ئەم یارییە


یەكێتیی نیشتمانیی كوردستان دوو كاندیدی نوێ بۆ هەردوو پۆستی سەرۆكی دەستەی كاروباری مین و گەشتوگوزار دیاری دەكات، بەرپرسێمی ئەو حزبەش ناوی كاندیدە نوێیەكان ئاشكرادەكات.\nد. ڕێبوار ئیسماعیل، جێگری لێپرسراوی مەڵبەندی هەولێری یەكێتیی نیشتمانیی كوردستان، بە SNNی ڕاگەیاند: دوای كشانەوەی هەریەك لە ئیسماعیل مەحمود كاندید بۆ سەرۆكی دەستەی گشتی كاروباری مین و عوسمان شوانی كاندیدی سەۆكی دەستەی گشتی گەشتوگوزاری هەرێم، كە پێشتر لەلایەن سەركردایەتی یەكێتییەوە دیاری كرابوون، گفتوگۆ بۆ دیاریكردنی دوو كاندیدی نوێ كراوە.\nوتیشی:" حاجی مەسیفی لەمەڵبەندی هەولێر خۆی كاندیدكردووە بۆ وەرگرتنی پۆستی سەرۆكی دەستەی گەشتوگوزار، كادیرێكی مەڵبەندی سۆڕانیش بەناوی زێنەدین، خۆی بۆ وەرگرتنی پۆستی سەرۆكی دەستەی گشتی كاروباری مین كاندید كردووە".\nسەبارەت بەوەرگرتنی ڕەزامەندی و بڕیاری كۆتایی بۆ یەكلاكردنەوەی ئەو دوو كاندیدە، د. ڕێبوار ئیسماعیل ئاشكرایكرد: بەشێوەیەكی زارەكی و بۆچوونی زۆربەی هەڤاڵان بۆ وەرگرتنی ئەو پۆستانە یەكلابوونەتەوە، بەڵام بەفەرمی لەمەكتەبی سیاسی یەكێتییەوە بڕیاریان بۆ دەرنەچووە.\nمانگ پێشتر - Jul 21 2019 6:55PM


ئاژانسی ده نگو باسی کوردستان: ولتر حاضرم جانم را بدهم تت مخالفم بتواند حرفش را بزند .. چه شیرین و زیبا است که مخالف صادق و ر استگو داشته باشید. انسان از مخالفش می آموزد و اشتباه خویش را میابد .\nولتر حاضرم جانم را بدهم تت مخالفم بتواند حرفش را بزند .. چه شیرین و زیبا است که مخالف صادق و ر استگو داشته باشید. انسان از مخالفش می آموزد و اشتباه خویش را میابد .\nVoltaire: I give my life for my opponent can speak freely.\nولتر حاضرم جانم را بدهم تا مخالفم بتواند حرفش را بزند .. چه شیرین و زیبا است که مخالف صادق و ر استگو داشته باشید. انسان از مخالفش می آموزد و اشتباه خویش را میابد .\nرووی دیکە ئەم رێککەوتنە\nئایا ئەم رێککەوتنە، بریتییە لەقۆناخێکی نوێ لەژیانی حیزبایەتیی یا دابڕانێکی نالۆژیکی دیکەیە کە کۆمەڵگای کوردی لەرۆژهەڵاتی کوردستان دەیهەوێ ئەزموونی بکات؟ لەکاتێکدا هەموو لایەنە سیاسییەکانی رۆژهەڵاتی کوردستان لەدرووشمدا بڕوایان بە رووخانی کۆماری ئیسلامی، بە ئازادی رادەڕبڕین، بە دیموکراسی و سیستمێکی فیدڕال و هاوکاری لەگەڵ لایەنەکانی دیکەی ئوپوزسیۆن هەیە، گەلۆ، قەتیس کردنەوەی رێککەوتننامە، لەنێوان ئەم دوولایەنە دەتووانێ چ پەیامێکی هەبێت بۆ کۆمەڵگا و لایەنە سیاسیەیەکانی دیکە؟ ئەم دوو لایەنە دەتووانن چ وەڵامێکی لۆژیکیان هەبێت بۆ کەسانی سەربەخۆ و بیروڕای گشتی؟\nبنەماگشتییە نۆ خاڵییەکەی کە لەنێوان حیزبی دیموکراتی کوردستانی ئێران و کۆمەڵەی شۆڕشگێر واژۆکراوە، بنەماگەلێکن کە زۆربەی پارتەکانی رۆژهەڵاتی کوردستان لەدروشمدا بڕوایان پێیەتی. بەڵام ئەم رێککەوتنە تەنیا لەنێوان ئەم دوولایەنە سیاسییدا واژۆ کرا، ئەمە دەتووانێ چ واتا و دەرئەنجامێکی هەبێت؟\nئەم رێککەتننامیە لەگەڵ ئەوەیدا کەبوو بەهۆی دلخٶشی زۆر کەس و لایەن، هاوکات، بوو بە هۆی نیگەرانی زۆرێک لە چالاکانی سەربەخۆ و زۆر لایەنی حیزبی. بەباوەڕی رخنەگرانی ئەو رێککەوتننامەیە، یەکەم کارکردی ئەم جۆرە رێککەوتنە برێتییە لە پەراویز خستن لایەنییە سیاسییەکانی دیکە و بگرە چالاکانی سەربەخۆ. لەلایەکی دیکەش داڕێژەرانی ئەم رێککەوتننامەیە بەجۆڕێک خوازیاری خود بە مێحور زانین لە هاوکێشە سیاسییەکاندا. واتە ئەو دوو لایەنە، خوازیاری رێبەریکردن و"خود بە مێحور زانینی صرف"ن لە پرۆسەی چارەسەری کیشەی کورد .ئەمەش لەخوێدا بریتیە لە "بە هەند وەرنەگرتن" و "پاشکۆ کردن"ی خەڵک و لایەنە سیاسییەکانی دیکە. ئەمەش بەروونی لەنووسراوە و بۆچوونەکانی تئیوریسیەکان و لایەنگرانی ئەم رێککەوتننامەیە دەردەکەوێ.\nئەم رێککەوتنە کاتێک زیاتر لایەنی "توهم" بەخوۆە دەگرێت کە بە "نەخشە رێگا بۆداهاتووی رۆژهەڵاتی کوردستان" و "سەرەتاییەک بۆ ئاراستەپێدان" و "خوێندنەوەی نوێ بۆهاوکێشەکان" لێکدەدرێتەوە. ئەمە ئەو راستییە دەسەڵمێنت، کە نیگەرانی رخنەگرانی ئەم رێککەوتننامە لەجێی خوێدایە. ئەم چەمکە بەرچاو روونییەکی هەرەشەئامێز بە "مخاطب" لەئاستی کوردستانی و ئێرانی دەدات، کە داهاتووی ئێران و کوردستان پێوەندی بە نەخشە رێگایەک هەیە کە معمار و بیرمەندانی، حدکا و کشزکا/ن. لەمەش ساویلکانەتر ئەوەیە کە لایەنگرانی ئەم نەخشە رێگایە، نەتەنیا رخنەگران دەخەنە رێزبەندی کۆماری ئیسلامی، بەلکوو ئەوان بە کەسانێکی "ساویلکە" ناو دەبەن کە تووشی شۆک بوونە و پێویستیان بە "گذشت زمان" هەیە بۆ "هضم"کردنی ئەم نەخشە رێگایەیان. راستییەکەی ئەمە جگە لە بە گەمژە زانینی خەڵک و ئیهانەت کردن بە شعوری خەڵک و رخنەگران، خوێندنەوەی دیکە بۆ ناکرێ.\nئەوە لەکاتێکدایە کە ئەم دوو لایەنە بەم ئالۆزییە فکری و قەیرانە تەشکیلاتییە ناوخۆییە کە تووشی هاتوون و هەروەها بەلەبەرچاو گرتنی ئەو رابردوو وپێوەندییە ئالۆز و تەنانەت خوێناوییە دەیەی ٦٠، پێویستییەکی جیدییان بە پێداچوونەوە لەئاستی فکری و قەوارەی تەشکیلاتیدا هەیە. رابردوویەکی خوێناوی کە، پێویستی بە شیکاری و لێکۆڵینەوە جیدی هەیە بۆ پێشگرتن لەدووپاتەبوونەوەی کارەساتێکی لەم شێوەیە. رابردوویەک کە دەبووایە هەرکام لەو حیزبانە هانبدات بۆ ئەوەی داوای لێبوردنی لەخەڵکی کورد و بنەماڵەی قووربانیانی ئەو کارەساتە بکەن. بەڵام ئەمە بە ئەنقەست دەخرێتە پشتگوێ.\nلەراستیدا ترس و بێ متمانەیی بە "خود" و نەبوونی پرۆژەیەکی فکری جیدی کەبتوانێت وەڵامدەری پێویستییەکانی ئەمرۆی کۆمەڵگای کوردی و کۆکەرەوەی هەموو هێزە سیاسییەکانی کوردی رۆژهەڵات بێت، وایکردووە کە سناریویەکی لەو شێوە بێتە ئاراوە. ئەم رێککەوتننامە لەراستیدا لەجەوهەری خوێدا بریتیە لەدابڕانێک قوڵ لەنیوان عەقلییەتیی پاسیڤ و رەوتی روو لە گەشەی گۆڕانکارییەکانی ناوچە. هەروەها ئەمە بریتییە لە کێبركییەکی ناسالم لەنێوان ئەحزابی سیاسی کورد بۆ بالادەستبوونیان بەسەر یەکتردا و بەهەر نرخێک. ئەم دوولایەنەی ئەم رێککەوتننامە و بەم محتوایە، دەیانهەوێ بۆجارێکی دیکە سواری شەپۆلی گوڕانکارییەکان بن و بە روالەت ئەم بۆشاییە ئاراییە کە تووشی هاتوون، پڕبکەنەوە و نیشانبدەن کەرزگاری خەڵکی کورد لەرۆژهەڵاتی کوردستان لەچوارچێوەی یەم رێککەوتننامەیەدایە.بەلام بە نەختە سەرنجدانێک، ئەم راستییە دەردەکەوێ کە ئەمە پەیامێکی روونە بۆ تاکی کورد کە خوێندنەوەی ئەحزابی ئێمە لە چەمگەڵێکی وەک دیالۆگ، تۆلێرانس و بەرەژەوندەی نیشتیمانی، خوێندنەوەیەکی صرف حیزبیانەیە و ئەم لایەنانە بۆ دەربازبوونی کاتی لە ئیفلاسی سیاسی و معرفی خۆیان، ئامادەن هەموو باجێک بە سەر کۆمەڵگای کوردیدا بسەپێنن.\nقەتیس هێشتنەوەی ئەوم رێککوتننامەیە بەم دوو لایەنە و ئاماژە نەکردن بەم خاڵە جەوهەرییە کە ئەوان پێشوازی لەپێوستبوونی لایەنەکانی دیکە دەکەن، هیچ دوو دڵییەک بۆ مرۆڤ ناهێڵێتەوە کە ئەم دوو لایەنە، خۆ بەنوێنەری بێ ئەملاو وئەولای کورد دەزانن لە رۆژهەڵاتی کوردستان. ئەمەش خۆی لەدووهۆکاری سەرەکییدا دەبینێتەوە. دابڕانەکانی چەند ساڵی دوایی و بە رەسمی نەناسینی لایەنە دابراوەکان بووەتە کۆسپێک بۆ بەشداری هەمە لایەنە ئەحزاب لەو رێککەوتنێکی لەم شێوەیە، هەرەوەها بەرهەمی ئەو تێگەیشتنە نادرووستەیە لە رووداوەکانی رۆژئاوای کوردستان .بالا دەست بوونی پ.ک.ک لەو ناوچەیەدا وایکردووە کە معمارانی ئەم رێککەوتننامەیە بکەونە هەڵەیەکی دیکە مێژوویی. واتە ترس لە محورییەتی لایەنەکانی دیکە و بەتایبەت پژاک و پ.ک.ک لەداهاتووی کوردستان وایکردووە کە لەخاڵی سێهەمی بەشی (ب) ئەم رێککەوتننامەیە ئاماژە بۆ ئەوە بکەن کە ئەم دوولایەنە، لەگەڵ ئەوەیدا پشتیوانی لەخەباتی پارچەکانی دیکە دەکەن، بەڵام دژی دەستێوەردانی کاری و باری هەر حیزبێک لە کاروباری پارچەکانی دیکەدان. هەڵبەت بۆ وەدیهێنانی ئەم ئامانجەش،" استثنا" یەک بۆ دەسەڵاتدارانی حکومەتی هەرێم قائل دەبن. بێ ئاگا لەوەکە ئەم بێ متمانەییە و ئەم پەلەقاژە سیاسییە لەدڕیژەی خوێدا، ئەو ئەگەرە لێی چاوەروان دەکرێ کە رێککەوتننامەیەک لەنێوان حدک، پژاک (ئەتۆ بیخوێنەوە پ.ک.ک) و کزک بهێنێتە ئاراوە. رێککەوتننامەیەک کە ناخی تاک کورد زیاتر لەجاران تووشی پارچەبوون دەکات.\nئەگەرچی بوونی چەند جەمسەری لەهەڵویست و کردەوەی سیاسیدا، حالەتێکی ئاساییە، بەڵام ئەمەی ئەم جۆرە جەمسەربەندییە لەنێوان ئەحزابی کوردیدا بریتییە لەئانارشیزمێک، کە بە تاکی کورد دەڵێت نەدابڕانەکان، دابڕانێکی لۆژیکین و نەرێککەوتنێکی لەم شێوەیە، خزمەت بە بەرژەوەندی گشتیی دەکات.\nواتە ئەوەی بڕیاری کۆتایی دەدات بۆ دابڕان و لێکنزیکبوونە لەناو حیزبە سیاسیەکاندا، بەرژەوەندییە کاتییە حیزبییەکانە، نەک ویست و داخوازییەکانی کورد لە رۆژهەڵاتی کوردستان. دەرکەوتەی ئەمە بریتییە لەوە کە لایەنە سیاسیەکانی دیکە و تەنانەت چالاکڤانانی سەربەخۆ، هەست بە جۆرێک پەراوێزخران بکەن، ئەمەش رێگەخۆشکەرە بۆ پەرەپێدانی جەوی بێ متمانەیی و ترس لەیەکتر لەناو ئەحزبای کوردیدا. ئەمە حاڵەتە لەدرێژەدا دەگوازرێتەوە بۆ کۆمەڵگا و تاکی کورد لەناخی خوێدا تووشی نامۆیی و بێ هیوایی دەکات. دابەشبوونی خەڵک و سەرشێواوی لەکاتی دەنگدان و هەڵویست گرتنی تاکی کورد لەهەمبەر پرسە سیاسی و کۆمەڵایەتییەکاندا بەشێکی زۆری بەرهەمی ئەو لێکدابرانە نالۆژیکییانەیە کە لەئاستی حیزبیدا روودەدات و دواتر بۆ ناخی تاکی کورد دەگوازرێتە.\nئەم دابڕانە نالۆژیکییە زۆر بەروونی لەم رێککەوتننامەیە بەدی دەکرێ. لەکاتێکدا هەموو لایەنە سیاسییەکانی رۆژهەڵاتی کوردستان لەدرووشمدا بڕوایان بە رووخانی کۆماری ئیسلامی هەیە، بڕوایان بە ئازادی رادەڕبڕین هەیە، بڕوایان بە دیموکراسی و سیستمێکی فیدڕال بۆ بەرێوەبردن لەدوارۆژداهەیە و تەنانەت بڕوایان بە یەکگرتن و ئیتلاف لەگەڵ لایەنەکانی دیکەدا هەیە، گەلۆ، قەتیس کردنەوەی رێککەوتننامە لەنێوان ئەم دوولایەنە دەتووانێ چ پەیامێکی هەبێت بۆ کۆمەڵگا و لایەنە سیاسیەیەکانی دیکە؟. ئەم دوو لایەنە دەتووانن چ وەڵامێکی لۆژیکیان هەبێت بۆ کەسانی سەربەخۆ و بیروڕای گشتی؟\nبەر لە کۆتایی\nئەزموونی دوو دەیەی رابردووی ئەحزابی کوردی نیشانیداوە کە، پارتە کوردییەکان لەکاتی هەست بەبۆشاییکردن و لەپەراوێز کەوتن، باس لەیەکگرتن و ئیتلاف دەکەن.واتە ئەوەی بووەتە هۆی لەیەک نزیکبوونەوەیان ، لە "موضع ضعف" سەرچاوەی گرتووە، نەک لە موضع قودرەتەوە. حیزبی کوردی ئەو کاتی بەهێز بووە، خۆی لەیەکگرتن و ئیتلاف لەگەڵ لایەنەکانی دیکە بێ نیاز زانیوە. بەدوای روودانی ئینشعابە یەک لەدوای یەکەکان لەناو حیزبی کۆمۆنیستی ئێران و ساغکردنەوەی کۆمەڵەی شۆڕشگێڕی زەحمەتكێشانی کوردستانی ئێران، ئەم لایەنە بەردەوام باسی لە پێکهێنانی بەرە دەکرد، بەڵام حدکا بەر لە ئینشعاب، خوازیاری ئیمتیازی تایبەتی بوو. هەر ئەمەش وایکرد کە حەولەکان بۆ پێکهێنانی بەرە هیچ کات بە ئاکام نەگات. بەڵام دوابەدوای ئینشعاب لەم حیزبەدا، هیچ کام لەلایەنەکانی دابڕاو باسی مەرج و شەرت و ئیمتیازی تایبەتیان نەکردووە . دوای شەش ساڵ بەسەر ئەم دابڕانانە و بە سەرنجدان بە بانگەشەکانی ئەو لایەنانە لەهەمبەر پرسی لێکنزیکبوونە و و تەنات یەکگرتنەوەی باڵە دابڕاوەکانی کۆمەڵە و دیموکرات، دەبێ پرسیاری ئەوە بکرێ کە ئاکامی ئەم رێککەوتننامەیە لەئەگەری یەکگرتنەوەی ئەو لایەنانە چی بەسەر دێت. یا لەبنەڕەتدا گەر یەکگرتنەوە و یەکخستنەوەی ماڵی کۆمەڵە و یەکخستنەوەی ریزەکانی دیموکرات، ویست و باوەڕ بووایە، ئایا ئەم رێککەوتنە بەم شێوەی دەکرا؟\nلەکۆتاییدا بەئاماژەپێدان و رێزگرتن لەوەکە ئەم دوولایەنە مافی خۆیانە کە لەگەڵ کام لایەن ئیتلاف و رێککەوتن دەکەن، بەڵام وەبیرهێنانەوەی ئەو خاڵە بەپێویست دەزانم کە پەرواێزخستن لایەنەکانی سیاسی دیکە، خەڵکانی سەربەخۆ، خود بە محور زانین لەدۆخی ئالۆز و پرلەکیشەی کوردستاندا،هەڵەیەکی کوشندەیە کە خاوەنانی ئەم بیرکردنەوە، لەخەڵک و واقعییەتەکانی ئەمرۆی کوردستان دوور دەکاتەوە و ئاسەوارەکانی نگاتیڤەکانی ئەم جۆرە سیاسەتکردنە، تەنیا و تەنیا رووبەرووی تاکی کورد و کۆمەڵگای کوردی دەبێتەوە.\nله لایه‌ن ئاژانسی ده نگو باسی کوردستان ajansknews kl. ۶/۰۵/۱۳۹۱ ۱۲:۳۸:۰۰ بعدازظهر\n▼ اوت (220)\nفردی که اوباما را تهديد کرده بود در سياتل بازداشت شد\nحمله ماموران رژیم جنون اسلامی به دست فروشان در سنندج\nیەكگرتن ئیرادە و نیازپاكیی پێویستە نەك مانۆڕی سیاسی\nضرب و شتم دبیر کانون صنفی معلمان کرمانشاه در سنندج\nسرنگونی یک جنگنده رژیم سوریه توسط ارتش آزادیبخش سوریه


پرۆتۆکۆڵێک لە نێوان هەرێم و تورکیادا واژۆکرا\nپێنج شەممە, 12 نیسان 2012 01:49\nله كۆبونه‌وه‌یه‌كدا له هۆڵی ئوتێل دیڤان له شاری هه‌ولێر پرۆتۆكۆلێكی هاوبه‌ش له نێوان یه‌كێتی هاورده و ناردنكارانی هه‌رێمی كوردستان و یه‌كێتی هاورده و ناردنكارانی ئه‌نادۆڵی توركیا واژۆكرا .\nئه‌و پرۆتۆكۆله له میانه‌ی كۆبونه‌وه‌ی زیاتر له 45 هاورده و هه‌نارده‌كاری كوردستان و توركیا و به‌ئاماده‌بونی سایر ئه‌ربیل راوێژكاری بازرگانی كونسوڵی گشتی توركیا له هه‌ولێر و له‌لایه‌ن شێخ مسته‌فا عه‌بدولره‌حمان سه‌رۆكی یه‌كێتی هاورده و ناردنكارانی هه‌رێمی كوردستان و ئه‌حمه‌د قاره‌مان سه‌رۆكی یه‌كێتی هاورده و ناردنكارانی ئه‌نادۆڵی توركیا واژۆكرا .\nشێخ مسته‌فا عه‌بدولره‌حمان سه‌رۆكی یه‌كێتی هاورده و ناردنكارانی هه‌رێمی كوردستان له لێدوانێكدا بۆ كه‌ناڵه‌كانی راگه‌یاندن رایگه‌یاند:"ئه‌م پرۆتۆًكۆله ده‌بێته پردێكی تری په‌یوه‌ندیه بازرگانیه‌كانی نێوان هه‌رێمی كوردستان و ئه‌نادۆڵی توركیا كه ببێته چاودێرێك له‌سه‌ر مامه‌ڵه و گرێبه‌سته بازرگانیه‌كانی نێوان بازرگانانی هه‌ردوولا له بواره جیاجیاكاندا" .\nهاوكات ئه‌حمه‌د قاره‌مان سه‌رۆكی یه‌كێتی هاورده و ناردنكارانی ئه‌نادۆڵی توركیا ئاماژه‌ی به‌وه‌دا :" گه‌شبینه به‌و پرۆتۆكۆله و كاره ئابووریه‌كانی داهاتووی نێوان هه‌ردوولا و هه‌وڵ ئه‌ده‌ین به‌دڵسۆزیه‌وه به‌دواداچون له‌سه‌ر پرۆژه و كاره بازرگانیه‌كان بكه‌ین تاوه‌كو جێده‌ستمان دیاربێت له هه‌نگاوه‌كانی پرۆسه‌ی ئاوه‌دانی له كوردستاندا" .


یارییەكانی كۆتایی خولی پەیمانگای تەكنیكی چەمچەماڵ ئەنجامدران – زانکۆی پۆلیتەکنیکی سلێمانی\nلە پەیمانگای تەكنیكی چەمچەماڵ-ی زانكۆی پۆلیتەكنیكی سلێمانی دوو خولی تۆپی پێ و تۆپی بالە بۆ سەرجەم خوێندكارانی بەشە زانستییەكانی خوێندنی بەیانیان و ئێوارانی پەیمانگا كرایەوە.\nیاری كۆتایی خولی تۆپی پێ لە نێوان خوێندكارانی قۆناغی دووەمی بەشی پەرستاری/ئێواران و خوێندكارانی قۆناغی یەكەمی بەشی كارگێڕی كار/بەیانیان بەڕێوەچوو كە بەشی پەرستاری بە ئەنجامی گۆڵێكی بێبەرامبەر بوون بە یەكەم و پاڵەوانی خولەكە.\nلە كۆتا یاری تۆپی بالەدا خوێندكارانی قۆناغی یەكەمی بەشی كارگێڕی كار/بەیانیان و خوێندكارانی قۆناغی یەكەمی بەشی پەرستاری/بەیانیان گەیشتن بەیەك كە تێیدا بەشی كارگێڕی كار بە ئەنجامی سێ گێم بەرامبەر بە یەك گێم لە بەشی پەستاری بردەوە و بوو بە یەكەمی خول.\nپاشان لەلایەن راگرایەتی پەیمانگای تەكنیكی چەمچەماڵ خەڵات بەسەر سەركەوتووانی خولەكاندا دابەشكران.


کـڕۆنای ژین! - سوزی میحراب\nئەحمەد عەبباسی Send an email ۱۰ فروردین ۱۳۹۹\nنەخۆشیەکان جۆراوجۆرن .. زۆر و بۆرن .. تاڵ و سوێرن .. ڕەگی ژیان ئەهێننە‌دەر .. شیرازەی ژین تێک‌ئەدەن و مڕۆ ئەکەن پڕ دەردی سەر .. مرۆی ڕەش و زەرد و سوور .. نزیک و دوور .. ئازا و زیرەک و ژیر .. یان هیچ‌لێنەهاتوی بێ‌تەگبیر .. میر و گزیر .. جەوان و پیر .. خوا پەرەست و دەست بە دەست‌نوێژ .. یان ڕێگرتوی بەرەو هەڵدێر و لێژ .. لە هەر ڕەنگ و لە هەر گەلێ .. دێتە ڕێی و هەرگیز ناتوانێ لێی هەڵێ …\nئەم جۆرە نەخۆشی و ئێشە .. کە دەرد و ڕێشە .. بۆ بەدەن و پێست و پێشە .. جاری وایە .. درم و پەتای “کڕۆنا”یە .. ڕەوڕەوەی ژین لە کار ئەخا .. مرۆڤەکان بێ‌کار ئەکا .. دەرگای ماڵ و تەنانەت مزگەوتەکانیش دائەخا .. هەموان ئەکا دەستەوئەژنۆ .. کلیل ئەدا لە دەرکەی دام‌ودەزگا، قوتابخانە و زانکۆ .. زلهێزە پیاوخۆرەکانیش نەیان ماوە هیچ هێز و بۆ .. لە هەمبەریا دۆشداماون .. زۆر تاساون .. خل و خاون .. ئەستۆندکی تاوڵی هیوایان کەوتۆتە خوار .. هیچیان نەما جگە لە خۆ زیندانی کردن لە چوار دیوار .. جگە هانا و هاوار .. بۆ لای خودای دەسەڵاتدار .. فریایان نەکەوت دار و نەدار .. ساز و بەرگ و سەربازانی بێ شومار …\nبەڵام ئەوەی ترسناکە .. زۆرتر جێی داخ و سامناکە .. کە زۆرینەیش لێی بێ‌باکە .. پەتای هزر و زەین و بیرە .. کە زۆرینە تێیدا گیرە .. پەتای دووری لە دینی خوا .. کە ئەم گەردوونەی بۆ مە ڕانا .. تاکوو خێرا .. بە پێی توانا .. زۆر ئاسان و سووک و سانا .. کڕنۆش بەرین بۆ خوای دلۆڤان و دڵاوا …\nپەتای سامان و زۆری و بۆری .. هەوڵ نەدەی ژینی هەژارێ بگۆڕی .. هەر چی باشە هەر بۆ خۆت بێ .. بۆ کەس و کار و نەوەت بێ .. قڕی و پڕی نەتهەژێنێ .. ناخ و مێشکت نەتەزێنێ .. هەزاران درم و پەتای‌تر .. کە گەورەیی مرۆی کردوە بن‌بڕ .. بوین کاس و وڕ .. لە هەمبەر یەک بێ بەزەیی و زۆر سارد و سڕ .. بێ تین و گڕ .. هەودای ژیان لێک ترازا و شیتاڵ و شڕ …\nقەرنتینە بۆ هەڵگرانی ئەو جۆرە درم و پەتایە .. کاڵایێکی پڕ باڵایە .. تاکوو ژینگە پیس نەکەن و نەبێ زایە .. کە ڕەوشتی پاک باری کرد .. مرۆیش ئەمرێ دەست‌وبرد .. ژینی گەلان هەر وایە .. لە ڕەوشتی بەرزایە .. هەر ئاوەهایش ڕووسووری لای خەڵک و خوایە .. لێرە و لە ڕۆژی دوایە .. با هەموومان لە زەریای ژین .. لەو کەشتیەی کە سواری بوین .. خەمخۆر و دڵسۆزی یەک بین .. ئەوی ویستی کەشتی کون کا ڕێی لێ‌بگرین .. گەر وانەکەین و بێ‌خم بین .. کەس ناتوانێ خۆی ڕزگار کا و هەر هەموومان نوقوم ئەبین .. با پێش چارەی دەردی بەدەن .. هەموان بۆ بەرزی ڕۆح و ڕەوشت هەوڵ بدەن .. هەلی ئێرە لە دەست نەدەن .. کە هەل نەما و ڕۆیی بە غار .. دائەنیشین زار و نزار .. برا و خوشکی هێژا و ڕێزدار ! …\nئەحمە عەبباسی ـــ بانە ـ ۹ خاکەلێوەی ۲۷۲۰\nشعر کردی کرونا کرونا ویروس ویروس کرونا\n"نمی دانم" هنر دانشمندان ربانی\nئەم دەورانه هەوڵی ئەوێ\nهەر حەق رەوایە\nوه‌رن یاران – شعر کُردی\nتوسط ئەحمەد عەبباسی


له قوبرس ‘ده‌ستپێشخه‌ریی پشتگیریی له كورد’ دامه‌زرا – کوردی – RojNews.News\n13/01/2022 - 12:15:48 pm\nله‌پێناو یه‌كێتیی ستراتیژیی لەنێوان گه‌لی قوبرس و گه‌لی كورد، لەلایەن حزبه سیاسییه‌كان، ڕۆژنامه‌نووسان، نووسه‌ر و كه‌سایه‌تییه ناسراوه‌كان ‘ده‌ستپێشخه‌ریی پشتگیریی له كورد’ لە وڵاتى قوبرس دامه‌زرێندرا.\nدوێنێ جێگری سه‌رۆكی گشتیی پارتی سۆسیالیست – ئی دی ئی كه‌ی و په‌رله‌مانتاری په‌رله‌مانی ئه‌وروپا كۆستیس ئیستاسیۆ و په‌رله‌مانتاری هه‌مان پارتی ئێلێن تیوچاروس، سه‌رۆكی گشتیی پێشووی پارتی ئیكۆلۆژیست و په‌رله‌مانتاری گیورگوس پیردیكیس، توێژه‌ر- رۆژنامه‌نووس كریستۆس لاكۆڤیۆش هەروەها، ژماره‌یه‌كی دیکەى سیاسه‌تمه‌دار، ڕۆژنامه‌نووس، نووسه‌ر و كه‌سایه‌تی ناسراوی قوبرس بە بەشداریى یاسین دەرگوش نوێنەرى پەیەدە، هاوسه‌رۆك و ئه‌ندامانی ئه‌نجومه‌نی گه‌لی كورد و له‌زگین سه‌رحه‌د سیاسه‌تمه‌داری كورد كۆبوونه‌وه و دواتر ‘ده‌ستپێشخه‌ریی پشتگییری له كورد’یان ڕاگه‌یاند و دواتر ڕاگەیەندراوێکیان بڵاوکردەوە.\nله‌راگه‌یه‌نراوه‌كه هاتووه، گه‌لانی كورد و ڕۆژهه‌ڵاتی ناوه‌ڕاست به قۆناغێكی مێژووییدا تێپه‌ڕ ده‌بن، په‌یوه‌ندییه‌كانی نێوان كورد – ڕووم له ئاستێكی گرنگدان و له دژی ئه‌و زیانانه‌ی ده‌وڵه‌تی داگیرکەرى تورك به گه‌لانی گه‌یاندووه، له‌به‌رامبه‌ر سیاسه‌ته‌كانی فاشیزم و پاكتاوكه‌ر ‘پشتیوانی’ و هاوكاریی لە بزوتنه‌وه‌ی ئازادی كورد گرنگه، ئەوەش به‌تێكۆشانی هاوبه‌ش، له‌گه‌ڵ گه‌لی كورد ئێمه له‌و بڕوایه‌داین، كه ده‌توانین باشتر به‌ره‌وپێش بچین، چونکە ته‌نها هاوكاریی و پشتیوانی گه‌لان ده‌توانێت كۆتایی به پلانه‌كانی ئەو دەوڵەتە داگیركه‌ر بهێنێت.\nباس لەوەشکراوە، له‌دژی هێرشه‌كانی ده‌وڵه‌تی داگیرکەرى تورك و له به‌رامبه‌ر داگیركارییەکاندا ڕاستترین هه‌ڵوێستی گه‌لان ئه‌وه‌یه، كه پشت به هێزی خۆیان ببەستن و خۆیان ڕێكبخه‌ن و بپارێزن و به‌هێزی خۆیان به‌ڕێوه‌به‌ریی و پاراستنی خۆیان دابمه‌زرێنن.\nلەبارەى ئه‌ركەکانى ده‌ستپێشخه‌ری پشتیوانی له كورد له قوبرس ئاماژەبەوەکراوە، کە ده‌ستپێشخه‌رییه‌كه بۆ ئه‌وه‌ی به‌شداریی له ڕزگاریی كوردستان و قوبرسدا بكات، دامەزراوە و به‌هاوكاریی گه‌ل و حكومه‌تی قوبرس له‌پێناو پشتگیریی له به‌رژه‌وه‌ندییه هاوبه‌شه‌كانی گه‌لانی قوبرس و كوردستان تێده‌كۆشێت و كار ده‌كات بۆ دروستبوونی یه‌كێتییه‌كی ستراتیژیی لەنێوان قوبرس و گه‌لی كورددا.\nدەشڵێن، یەکێکى دیکە لە ئامانجەکانى دەستپێشخەرییەکە، له‌پێناو قوربانیان و زیانبه‌ركه‌وتوانی شه‌ڕ له كوردستان به ئامانجی پشتیوانی دارایی و كۆمه‌ڵایه‌تی تێده‌كۆشێت و بۆ كێشه‌ی ڕۆتینیی كاڕگێڕیی له قوبرس پێش كورده‌كان ده‌كه‌ون، پارادایمی ڕێبه‌ری گه‌لی كورد عه‌بدوڵا ئۆجالان، كه ئێستا له ڕۆژهه‌ڵاتی ناوه‌ڕاست به تایبه‌تی له هه‌رێمی ڕۆژئاوای كوردستان بووه‌ته هیوای گه‌لان، ئه‌وه به گه‌لی قوبرسیش ده‌وترێته‌وه.\nدواتر، كۆبوونه‌وه‌كه به دروشمه‌كانی پشتگیریی بۆ شۆڕشگێڕیی گه‌لان كۆتایی پێهات.\nئه‌ندامانی كۆمسیۆنی پشتگیری له كورد، له ساڵى ١٩٩٠ له‌لایه‌ن تیۆفیلوس جۆرجیادیس دامه‌زرابوو، به‌شداری كۆبوونه‌وه‌كه‌بوون، کە جۆرجیادیس له ٢٠ی ئازاری ١٩٩٤ له‌لایه‌ن میته‌وه تیرۆركرابوو.


ئەنجومەنی وەزیران،کۆمەڵێک بڕیاری گرنگی دەرکرد | Rwmal | ڕووماڵ\nده‌ستپێك هه‌واڵی كوردستان ئەنجومەنی وەزیران،کۆمەڵێک بڕیاری گرنگی دەرکرد\nئەنجومەنی وەزیران،کۆمەڵێک بڕیاری گرنگی دەرکرد\nلەدانیشتی ئەمڕۆی ئەنجومەنی وەزیراندا کۆمەڵێک بڕیاری گرنگ دەرکران و لەوارچێوەی بڕیارەکانیشدا هاتوەکە پێش باران بارین لەناوچە شااویەکانەوە دەست بە دابەشکردنی نەوتی سپی بکرێت و پرۆژەی نۆژەنکردنەوەو دروست کردنی جادەو شەقامەکانن بەکۆتا بگەن، هەرلە داایشتنەکەی ئەمڕۆی ئەنجومەنی وەزیراندا باسی گرنگی پرۆسەی پەروەردەکراوەو ڕێگریش لەخۆدزینەوەی باج و ڕسومات بابەتێکی دیکەی دانیشتنەکە بوە،\nده‌قى راگه‌یه‌ندراوه‌كه‌ی ئەنجومەنی وەزیران.\nئه‌مڕۆ چوارشەممە 2019/9/4 ئەنجومەنی وەزیرانی هەرێمی کوردستان بە سەرۆکایەتی مەسرور بارزانی سەرۆکی ئەنجومەنی وەزیران کۆبووەوە.\nلە سەرەتای کۆبوونەوەکەدا وەزیرانی پەروەردە و خوێندنی باڵاو توێژینەوەی زانستی راپۆرتێکی بەرفراوانیان لە بارەی کێشە و گرفت و پێداویستییەکانی وەرزی خوێندنی 2019-2020 پێشکەشکرد.\nسەرۆکی ئەنجومەنی وەزیران ئاماژەی بەوە کرد کە گرنگیدان و پێشخستنی بواری پەروەردە و خوێندنی باڵا، لە کارە لە پێشینەکانی حکومەتی هەرێمی کوردستانە و پێویستە کار لە سەر ئەوە بکرێت کە ئاستی قوتابخانە و زانکۆکانی کەرتی گشتی بەرز بکرێتەوە بە شێوەیەک کە جیاوازی ئاستی نێوان قوتابخانە و زانکۆ حکومی و تایبەتەکان کەم بکرێتەوە .\nسەرۆکی ئەنجومەنی وەزیران بڕیاریدا لیژنەیەک لە وەزیرانی پەروەردە ، خوێندنی باڵاو توێژینەوەی زانستی ، دارایی و پلاندانان پێکبهێنرێت بۆ دەستنیشانکردنی پێداویستییە گرنگەکانی وەرزی ئێستای خوێندن بۆ ئەوەی بە زووترین کات دابین بکرێن.\nسەرۆکی ئەنجومەنی وەزیران هەروەها وەزارەتە پەیوەندیدارەکانی راسپارد کە پێش هاتنی وەرزی زستان نەوتی سپی بەسەر هاووڵاتیانی هەرێمی کوردستان دابەش بکرێت کە سەرەتا لە ناوچە شاخاوییەکان دەست پێ بکرێت. هەروەها بەرنامەیەکیش دابنرێت بۆ چارەسەرکردنی کەموکورتی رێگاوبانەکان پێش دەستپێکردنی بارانبارین.\nئەنجومەنی وەزیران هەروەها گفتوگۆی لە بارەی چەند بابەتێکی پەیوەندیدار بە وەزارەتی دارایی کرد وەک بەرگرتن لە خۆدزینەوە لە باج و رێکخستنەوەی کاری ژمێریاری یاسایی.


شاخەوان عەبدوڵا: ھەموو رێکارێک دەگرینە بەر بۆ رێگری لە ھاوردەکردنی عەرەب\nئەندامی لیژنەی ئاسییکردنەوەی دۆخی کەرکوک ئاشکرای دەکات، بەھەموو شێوەیەک کار دەکەین بۆ رێگری کردن لە ھاوردە کردنی عەرەب بۆ کەرکووک و ئەگەر هات و گفتوگۆ و دیپلۆماسی کێشەکان چارەسەر نەکات رێگەی تر دەگرینە بەر.\nشاخەوان عەبدوڵا ئەندامی لیژنەی ئاسییکردنەەی دۆخی کەرکوک بە رایگەیاند، سەرکردایەتی پارتی دیموکراتی کوردستان لەبارەی رووداوەکانی دوێنێ لەگەڵ وەزیری ناوخۆی حکوومەتی عێراق قسەمان کردووە و نەتەوە یەکگرتووەکانیشم لێ ئاگادار کردەوە.\nزیاتر روونی دەکاتەوە، لایەنی عەرەبی ویستیان بیانوو بهێننەوە، ئەوان لە ساڵی 1977 لەدوای رێککەوتنی جەزائیر ھاتوون و کەرکووک موڵکی کوردە وموڵکی ئەوان نییە، بەڵگەم خستەڕوو ، بۆیە پێویستە ریشەیی ئەوپرسە چارەسەر بکرێت، ئەویش بڕیاری ژمارە 13ی ئەنجوومەنی وەزیران و بڕیاری ژمارە چواری مادەی 140 نایاساییە و پێویستە نەمینێت، بۆیە بەلای ئێمە ئەگەر لەسەر ھیچ شتێک نەیەینە دەنگ، دەبێ ئەوە بزانین کە خاک ھێڵی سوورە .\n"ئەگەر لە رێی گفتوگۆ ودیپلۆماسی ئەو کێشەیە چارەسەر نەکرێت، ھەرچی رێگە ھەیە دەیگرینە بەر بۆ ئەوەی رێگری بکەین لە عەرەبی ھاوردە و بۆ ئەو مەبەستەش عەرەبمان ئاگادار کردۆتەوە" شاخەوان عەبدوڵا وای گوت.\nئەندامی لیژنەی ئاسییکردنەەی دۆخی کەرکوک دووپاتی دەکاتەوە، نوێنەرانی عەرەبی کەرکووکمان ئاگادار کردۆتەوە و لە ئێستادا بە شێوەیەکی کاتی چارەسەری کێشەکە کراوە تا بە شێوەی ریشەیی چارەسەر دەکرێت و ئێمە ھەموو رێگایەک دەگرینە بەر بۆ چارەسەر کردنی ئەو کێشەیە و پەنا بۆ ھەموو شتێک دەبەین بۆ ئەوەی ئەو کێشەیە چارەسەر بێت وعەرەبی ھاوردە نەگەرێنەوە، بۆیە جارێ کێشەکە گەورەتر نەبووە و وەستاوە.


پارەی مووچە Archives - تۆڕی میدیایی خەڵک\nتۆڕی میدیایی خەڵک / پارەی مووچە\nخەڵک- بەهۆی بوونی هەندێک ماددەی نەشیاو لە بەنزینەکەدا لە چەمچەماڵ دەست بەسەر ١٣ تانکەر بەنزینی نەشیاودا گیرا. قائیمقامیەتی قەزای چەمچەماڵ بڵاویکردووەتەوە، دوای ئەوەی ئەوەی لە رۆژی ١٨-٥-٢٠٢٢، بەفەرمانی قائیمقامی چەمچەماڵ لەلایەن یەکەی سوتەمەنی چەمچەماڵ بەهەماهەنگی لیژنە هاوبەشەکانی قایمقامیەتی چەمچەماڵ دەستگیرا بەسەر(١٣)تانکەری بەنزین . لە راگەیەندراوەکەدا هاتووە، دوای ناردنی نموونەی بەنزینەکە بۆبەڕێوەبەرایەتی نەوت و کانزاکانی سلێمانی و ئەنجامدانی پشکنین دەرکەوت ئەو ماددانە گونجاو نییە بۆبەکارهێنان، تانکەرەکان دەنێردرێن بۆبەڕێوەبەرایەتی نەوت وکانزاکانی سلێمانی بەمەبەستی ئیجرائاتی یاسایی لەگەڵیاندا.\nخەڵک- وەزارەتی پیشەسازی و بازرگانی حکومەتی هەرێم رایگەیاند، رۆژی چوارشەممە ٢٥-٥-٢٠٢٢، وەک یەکەم ڕۆژی وەرگرتنی گەنمی جوتیارانی هەرێمی کوردستان دیاریکرا. وەزارەتی پیشەسازی و بازرگانی حکومەتی هەرێم لە راگەیەندراوێکدا ئاگاداری جووتیاران دەکاتەوە دوای گفتوگۆ و ڕاگۆڕینەوە لەگەڵ وەزارەتی بازرگانی حکومەتی فیدراڵ، رۆژی چوارشەممە ٢٥-٥-٢٠٢٢، وەک یەکەم ڕۆژی وەرگرتنی گەنمی جوتیارانی هەرێمی کوردستان دیاریکرا. وەزارەتەکە داوا لە جووتیاران دەکات کە لەو رۆژە گەنمی بەرهەمهاتویان ڕادەستی سایلۆکانی هەرێمی کوردستان بکەن.\nخەڵک- پۆلیسی سلێمانی لە بارەی گیانلەدەستدانی لیا عەلی تەمەن 10 ساڵ روونکردنەوەیکی بڵاوکردەوە و رایگەیاند، لە سەرەتای رووداوەكەوە لێكۆڵینەوەكانی دەسپێكردووەو سەرجەم كامێراكانی چاودێریی وەرگیراون و سەیر كراونەتەوە. لە روونکردنەوەکەی پۆلیسدا هاتووە، وەك بەڕێوەبەرایەتی پۆلیسی پارێزگای سلێمانی لە بارەی گیانلەدەستدانی لیا عەلی كە چەند رۆژێك لەمەوبەر گیانیلەدەستدا، لێرەوە بە هەموو لایەكی رادەگەیەنین كە هێزەكانی بەڕێوەبەرایەتی پۆلیسی پارێزگای سلێمانی، لە سەرەتای رووداوەكەوە لێكۆڵینەوەكانی دەسپێكردووەو سەرجەم كامێراكانی چاودێریی وەرگیراون و سەیر كراونەتەوە، بە بڕیاری دادوەر خاوەن ماڵی رووداوەكە، بانگهێشتی دادگا كراوە و لێكۆڵینەوەی لە گەڵدا كراوە و بە سپاردە ئازاد كراوە. پۆلیسی سلێمانی دەشڵێت:" ئێستا بە بڕیاری دادوەرو بەئامادەبوونی مەفرەزەكانی بنكەی پۆلیسی راپەڕین و تیمەكانی بەشی پۆلیسی بەڵگەی تاوان و پزیشكانی دادوەری تەرمی كۆچكردوو لەناو گۆڕەكەی دەرهێنراوەتەوە و لە پزیشكی دادوەری سلێمانییە، توێكاریی بۆ لاشەكەی دەكرێت و لێكۆڵینەوەش لەرووداوەكە بەردەوام دەبێت.\nخەڵک- هاتووچۆی کۆیە رایگەیاند، لە ناحیەی ئاشتی برایەک بە تراکتۆرەکەی مێرمنداڵێکی تەمەن ٥ ساڵ دەکات بەژێرەوە و گیانلەدەستدەدات بەڕێوەبەرایەتی هاتووچۆی کۆیە بڵاویکردووەتەوە، ئەمڕۆ هەینی لە ناحیەی ئاشتی ئۆتۆمبێلی کشتوکاڵی جۆری تراکتۆر لە لایەن مێردمنداڵێکەوە بەکاردەهێنرێت و بەهۆیەوە براکەی دەکەوێتە ژێر تڕاکتۆرەکە بەناوی ( ئەنەس دانا )ی تەمەن ٥ ساڵان و گیان لە دەستدەدات.\nخەڵک- بەشی کەشناسی لە وەزارەتی گواستنەوە و گەیاندنی حکومەتی هەرێم راگەیەندراوێکی لەسەر ئەو شەپۆلی خۆڵبارینەی لە ئێوارەی ئەمڕۆوە هەرێمی کوردستان گرتووەتەوە و دەڵێت:" پێشبینی دەکرێت لە دوای نیوەشەوە کاریگەری خۆڵه‌كه تا ڕاده‌يه‌كى باش به‌ره به‌ره كه‌مبێته‌وه. لە راگەیەندراوێکدا بەرێوەبەرایەتییەکە بڵاویکردووەتەوە، کە ئێستا له سنورى سلێمانى و هه‌ولێر كه‌ركوك و گه‌رميان تۆز و خۆڵ هه‌يه به ڕێژه‌ى جياجيا مه‌ودای بينينى ئاسۆیی(Horizontal Visibility) به‌م شێوه‌يه‌ى خواره‌وه‌يه: هه‌ولێر 8 كلم شه‌مامك 6 كلم سلێمانى 3 كلم چه‌مچه‌مال 5 كلم كه‌ركوك 6 كلم دووز 0.2 كلم به‌ڵام دهۆك و زاخۆ كه‌ش سافه و خۆڵ بارين نيیه . لە راگەیەندراوەکەدا هاتووە کە به گوێره‌ى نه‌خشه‌كانى كه‌شوهەوای ئێستا پێشبينى ده‌كرێ له دوای نیوەشەوەوە كاريگه‌رى تۆز و خۆڵه‌كه تا ڕاده‌يه‌كى باش به‌ره به‌ره كه‌مبێته‌وه. بەگوێرەی راگەیەندراوەکە بۆ سبەینێ شه‌ممه‌ش كه‌ش ساف ده‌بێت و پێشبينى تۆز و خۆڵ ناكرێت، بەڵام ئه ماناى ئه‌وه نيیه كه خۆڵ بارين به يه‌كجارى كۆتايى هاتبێت!\nخەڵک- لە شاری هەولێر رووداوێکی پێکدادان لە نێوان ئۆتۆمبیلێك و ماتۆڕسكیلێك، دوو كەس كە سەرنشینی ماتۆڕسكیلەكە بوون، گیانیان لەدەستدا. فازل حاجی ڤیدیۆی رووداوەکەی بڵاوکردووەتەوە و نووسیویەتی، رووداوەكە ئێوارەی ئەمڕۆ هەینی، لەسەر شەقامی 60 مەتری روویداوە، دوای رووداوەكەش تیمەكانی پۆلیسی هاتووچۆی هەولێر گەیشتوونەتە شوێنەكەو لێكۆڵینەوە لە هۆكاری رووداوەكە دەستی پێكردووە. بەگوێرەی گرتە ڤیدیۆییە کە كە لەلایەن هاتووچۆی هەولێرەوە بڵاوكراوەتەوە ماتۆڕسكیلەكە بە ئاڕاستەی پێچەوانە دەڕوات و لەكاتی گەیشتنی بە ئۆتۆمبێلێك، لەناكاو كۆنتڕۆڵی لەدەستداو وەڕگەرا، بەو هۆیەشەوە شۆفێرو سەرنشینەكەی كەوتنە ژێر ئۆتۆمبیلەكەو گیانیان لەدەستدا.\nخەڵك- هێزەكانی پاراستنی گەل هەپەگە باڵی سەربازی پارتی كرێكارانی كوردستان پەكەكە كوژرانی 10 سەربازی دیكەی سووپای توركیای راگەیاند لە شەڕەكانی دەڤەری بادینان. ناوەندی چاپەمەنی و راگەیاندنی هەپەگە رایگەیاند، كە لە گۆڕەپانەكانی بەرخودانی زاپ و ئاڤاشیندا سەرباری ئەوەی سوپای توركیا هەموو توانای تەكنەلۆژیایی خۆیشی بەكاردەهێنێت، بەڵام نەیتوانیوە ئەنجام بەدەست بهێنێت. هەپەگە رایگەیاند، لە چالاكیەكاندا ١٠ سەربازی توركیا كوژراون. هاوكات هەر ئەمڕۆ هێزەكانی پاراستنی گەل هەپەگە باڵی سەربازی پارتی كرێكارانی كوردستان پەكەكە لە راگەیەندراوێكدا كوژرانی 15 سەربازی راگەیاندبوو، ئاشكرایكرد، شەڕ لە هەرێمەكانی زاپ و ئاڤاشین بە قوورسی بەڕێوەدەچێت، سووپای توركیا چەكی كیمیایی بەكاردەهێنێت، لەبەرامبەردا گەریلا شەڕ دەكات و چالاكی ئەنجام دەدات. لە 17ی نیسانی 2022وەوە سوپای توركیا ئۆپەراسیۆنی بۆ سەر ناوچەكانی بن دەستی پەكەكە لە باشووری كوردستان لە سنووری پارێزگەی دهۆك دەستپێكردووە.\nخەڵك- بۆ پەرەپێدانی زیاتری سێكتەری گەشتوگوزار لە سنووری ئیدارەی سەربەخۆی سۆران و ئیدارەی سەربەخۆی زاخۆ، مەسرور بارزانی سەرۆكی حكوومەتی هەرێمی كوردستان بڕیاریدا بە دامەزراندنی بەڕێوەبەرایەتیی گشتیی گەشتوگوزاری سۆران و بەڕێوەبەرایەتیی گشتیی گەشتوگوزاری زاخۆ. دەستەی گەشتوگوزار رایگەیاند، بە گوێرەی فەرمانێكی مەسرور بارزانی سەرۆكی حكوومەتی هەرێمی كوردستان، لەسەر وەزارەتی شارەوانی و گەشتوگوزار، بڕیاریدا بە هێنانەكایەی بەڕێوەبەرایەتیی گشتیی گەشتوگوزاری سۆران و بەڕێوەبەرایەتیی گشتیی گەشتوگوزاری زاخۆ. راشیگەیاند، ئەم بڕیارەش كاریگەری زۆری لەسەر پەرەپێدان و بووژانەوەی سێكتەری گەشتوگوزار لە سنووری ئیدارەی سۆران و زاخۆ دەبێت و هەنگاوێكی تری حكوومەتی هەرێمی كوردستانە بۆ بایەخدان بە سێكتەری گەشتوگوزار.\nخەڵك- بەپێی پێشبینییەكانی كەشناسی لە رۆژی یەك شەممەوە شەپۆلێكی چڕی خۆڵبارین هەرێمی كوردستان دەگرێتەوە و تا رۆژی سێشەممە بەردەوام دەبێت. دەستەی كەشناسی و بومەلەرزەزانی عێراق ئاشكرایكردووە، شەپۆلێكی چڕی خۆڵبارین زۆربەی ناوچەكانی عێراق و هەرێمی كوردستانیش دەگرێتەوە. ئاشكراشیكرد، ئەم شەپۆلەی خۆڵبارین ئێوارەی رۆژی یەك شەممە دەستپێدەكات. راشیگەیاند ئەم شەپۆلە تا ئێوارەی رۆژی سێشەممە بەردەوامی دەبێت.\nزۆربه‌مان رۆژانه چای كیسه ده‌خۆین و دواتر كیسه‌كه فڕێ ده‌ده‌ین، له كاتێكدا ئه‌وه كارێكی هه‌ڵه‌یه‌و ده‌توانین له زۆر بواردا ئه‌و كیسه چایانه به‌كاربهێنینه‌وه  ئه‌وانیش: -كیسه‌ی چا پاش ساردكردنه‌وه بیخه‌ره سه‌ر زیپكه یاخود ئه‌و پێسته‌ی به خۆر سوتاوه یان شین بووەتە‌وه كاریگه‌ریه‌كی زۆری بۆ چاره‌سه‌ركردنی هه‌یه. .كیسه‌ی چا، بۆ لادان و كه‌مكردنه‌وه‌ی ڕه‌شایی ژێر چاو به‌كاردێت و ده‌توانرێت وه‌ك میكیاژ به‌كاری بێت- -ده‌توانیت كیسه‌ی چا بخه‌یته ناو پێڵاوه‌وه بۆ ئه‌وه‌ی بۆن دروست نه‌كات پاش ئه‌وه‌ی له‌پێیان ده‌كه‌یت. -دانانی چه‌ند كیسه چایه‌ك له نێو سه‌لاجه‌دا به‌هه‌مان شێوه رێگری ده‌كات له دروستبوونی بۆنی ناخۆش. -له كاتی قاپشتنیشدا ده‌توانیت چه‌ند كیسه چایه‌ك له گه‌ڵ ئاودا بخه‌یته ناو قاپه چه‌وره‌كانه‌وه‌و دواتر به باشی پاك ده‌بنه‌وه. -ده‌توانیت كیسه چا له نێو تاكی كه‌وانته‌ره‌كه‌تدا دابنێیت، به‌هۆی ئه‌وه‌شه‌وه مشك و قالۆنچه‌و زینده‌وه‌ری دیكه نایه‌نه ناو ئه‌و تاكه‌وه. -لەکاتی پێوەدانی مێشوولە و هاوشێوەکانی، بۆ ماوەی ١٠ خولەک کیسە چای تەڕی بخە سەر، ئازار و خورووەکەی ناهێڵێت.\nتاگ: پارەی مووچە\nمووچەی 23 وەزارەت و دەستە و دامەزراوە دابەش دەكرێت\nئایار 14, 2022\nخەڵك- دابەشكردنی مووچەی مانگی 4ی فەرمانبەران و خانەنشینان…\nبڵاوکراوەتەوە لە ئابوری, ی.روداوەکانی رۆژ, ی.سلایدەر\nبۆ لیستی دابەشكردنی مووچە 20 ڕۆژ دەخایەنێت؟\nئایار 8, 2022\nخەڵك- ئەندامێكی پەڕلەمانی كوردستان لە وەزارەتی دارایی…\nلەگەڵ جەژن مژدانەی مووچەی مانگی 4 درا\nخەڵك- په‌رله‌مانتارێكی پارتی لە پەڕلەمانی كوردستان ڕایدەگەیەنێت،…\nپارتی باسی داهاتی سلێمانی دەكات\nنیسان 27, 2022\nخەڵك- پەڕلەمانتارێكی پارتی لە لیژنەی دارایی پەڕلەمانی…\nلە سلێمانی بەڕێوەبەر و مامۆستایەك لە گیرفانی خۆیان مووچە دابەش دەكەن\nخەڵك- بەردەوام ژمارەیەك لەو وەزارەتانەی لە كۆتایی خشتەی…\nمووچەی 21 وەزارەت و دامەزراوە خەرج دەكرێت\nنیسان 15, 2022\nخەڵك- دابەشكردنی مووچەی مانگی ڕابردووی فەرمانبەران بەردەوامە…\nدابەشكردنی مووچەی مانگی 3 دەستپێدەكات\nنیسان 5, 2022\nخەڵك- ئەنجوومەنی وەزیرانی هەرێمی كوردستان كۆدەبێتەوە و…\nمووچەی فەرمانبەران بۆتە قوربانی ململانێ حزبییەكان\nنیسان 3, 2022\nخەڵك- سەرەڕای بوونی داهاتی پێویست بۆ مووچە، بەڵام هێشتا…\nتاكو ئێستا بەشێك لە مامۆستایان و فەرمانبەران مووچەیان وەرنەگرتووە\nئازار 21, 2022\nخەڵك- بەشێك لە فەرمانبەران كە بڕیار بوو ڕۆژی شەممە مووچە…\nسلێمانی.. بەشێکی فەرمانبەران ‘نیو مووچە’یان پێدرا\nئازار 20, 2022\nخەڵک بەشێکی فەرمانبەرانی سلێمانی ‘نیو مووچە’یان…\nپەڕە 1 پەڕە 2 پەڕە 3 پەڕەی داهاتوو